Neng sakola'an biyasana mon samarena ulangan, na'-kana' menta mabada lomba. Lomba areya bannya' macemma se ngala' macemma olahraga se bada neng sakola'an. Lomba ajiya enyamae clasmeeting. Lakar bhan semester pagghun bada lomba ajiya. Na'-kana' lake' bannya' senneng mabada lomba futsal. Futsal arowa ghun bhuto oreng petto' bi' ghantena. Se maen biyasana ghun oreng kalema' bi' giperra. Lomba laenna bada lomba alari ngeba pako ban kodhu epamaso' ka bhutol. Ban bannya' lomba laenna. Futsal areya moseman keya. Kadhang mon tao ghianunna bada na'-kana' se tokar, bisa dhaddhi lomba jiya ta' epabada pole. Na'-kana' mon epadayya kadhang ghi' ngarongngong. Ghi' bada oca' se nya'al ka ghuruna polana ta' mabada lomba jiya.


Bhakto SD kulah neka ghaduwan cita-cita andhi' mesin cuci sebab molae SD jareya lakar la asassa klambih dhibik ban tak ngarepodhin reng seppo. Kulah enga' areh Ahad teppak norok ebhu ka pacenan kennengah elektronik ruah duh cek sennengah, soallah ebhu lakar terro ling jhellingah mesin cuci. Maklum bein, sakaloargha kulah neka ebbhe' ban bannya', daddhi manabi asassa ngocek so tanang ruah lakar la abit. Ban pole sadhajana neka oreng loar roma joh se alakoh neng roma, saenggha sobhung ghaduwan bhakto se aghabay assaah. Masak kulah dhibi'. Akherrah bhakto jyah ebhu melleh mesin cuci ban nyareh lah se paleng sae male tahan lama. Olle kyah neng sala settong toko elektronik, Alhamdulillah langsong eghibah mole ban langsong e coba' eangghuy.


Entar ke Madureh lok salpa rassanah mun lok nyep-cep aghi kakanan se deddhi khas reng Madureh. Selaen terkenal bik jembatan Suramadunah, e Madureh terkenal kiyah kakanan se nyaman. Benyak kakanan e Madureh sala settongah, Sate Lalak Pamekasan, Bebek Sinjay, Soto Madhureh, Kaldu Kokot, Soto Matanah Sapeh, Lorjuk, Topak Ladhe, Nasek Serpang, ben ghik benyak pole. Sala settongah se benyak oreng taoh Bebek Sinjay. Mun entar ke Madureh lok esah rassanah mun lok ngakan Bebek Sinjay. Mun entarah ke Bebek Sinjay kodhu sabber, polanah benyak oreng semellah. Segebey nyaman derih kakanan riah, bhibhik se guring bik pelappa ben cengi paonah. Toreh jhek keloppaen entar ke Bebek Sinjay.


Hartini ben keluarganah, areh riyah entarrah ka Taman safari se bedhe ning jhebeh temor. Entar ka Taman safari nompak mobil moso sa kaluarga. Hartini ben keluarga mangkat kol 10 dheri Mekkasen, Madureh. Sadhepa'en ning sorbhejer Hartini ben keluarga ambhi ning panjhunan, sidoarjo geheby ngalak pessenan catering kakanan ghebey e kakan ning Taman safari. Sadhepa'en ka Taman Safari, hartini ben kaluarga langsung masok ben nyareh penginapan ning sekitar Taman safari. Niattdeh nginep di hotel se e andhik taman safari kiyah. Hartini ben kaluarga, samarenah dheri Taman Safari pas langsung ka Malang entar ka roma embah se bede ning Kepanjen, Malang Selatan.


Ghelle` la ejelassaghi carana negghu film otabe drama se bede neng aplikasi telegram. Mun sateya carana nengghu film neng aplikasi VIU. Pade kiya, pertama unduh ghellu aplikasi VIU neng Play Store. Kaduwe` aghebey akun. Biasana mun la mare aghebey akun bhakal e kerem pesan ghebey masteaghi verifikasi datana. Katello` kare nyare film otabe drama se e tengghua. Bede film otabe drama bara` ben asia. Lengkap. Teros mun neng VIU ruwa bhidhena ben telegram, ta` kabbhi episode mun negghua, ebukka`. Pera` beberapa episode. Kodhu langghanan majer bhan bulan, 3 bulan, 6 bulan otabe langsung sataon. Majerra bisa angghuy tranfer ATM otabe pembayaran laenna. bede peleyanna. Mun la langghanan bhkal bisa negghu film otabe drama apa bhai sekat, ta` tagher kodhu unduh bhuru bisa negghu.


Sengkok tak seneng kakanan se bede kecombrangah. Sekali bektoh pas teppak dung-ngandung, sengkok ngakan ning resto, pas nyobak kakanan se bede kecombrangah. Kakanannah ghitak masok tabuk la terro ngota'ah. Kecombrang ariyah butombhu, sebiasah ekakan ariyah begien kembengah se ghik koncop. Rassanah abek accem so bede dispeddisah engak jheih ben andhik aroma dhibik. Kembheng kecombrang riyah bisah e kakan matta, bisa ekacengi ben bisah ecampor moso cem-macem kakanan. Butombu riyah asli dheri Indonesia, dhedhhi ben mon nyareh ariyah cek gempangah. Para' bede'eh neng kabbhi wilayah Indonesia. Argeh kembheng kecombrang riyah tak pateh larang, sekilo bisah ejhue ning argeh 20 sampe 40an ebuh.


Paleng sampeyan manabi lok kalep kadaddhian se bedeh neng sekolaan teppak lambannah lakar la paste agellek kel ngelkel jaruah. Meanah hal neka tantonah lok lopot dhari aksinah nak kanak se lakaran kabannyak an neka atengka ban dhujen ngalakoh ru gurunnah neka. Lambha' jyah manabi guruh olahraga neka kan kabannya'an jyah la gendut ruah, namong lakaran la nyengnget sadhaja saenggha nak kanak bannyak se sungkan. Kalabhan dhari paneka lakaran sadhajanajyah la ampon merenge melanah nak kanak dhujen ngalakoh tor aghebey kondoan juah kanak. Ban bedeh guruh se nyoro moreddeh neka soro berkak, kabannya'an juah nak kanak dhujen ngerrem ban lok aberkak melanah aserroh lessoh ban serroh laennah.


Bulan Desember engghi Paneka bhulannah preien sekolaan. Biasannah neng sennengah nak kanak Bhakto neka, amargha la ampon istirahat entar ka sakolah. Manabi sampeyan terro ngajeg anak otaba Alek alanjhalan selama preien sakolaan neka, ban terro daddhi preien SE paleng ban ghaduwan makna se Laen toreh kita ngebey cara se Laen daripadanya yang laennah. Cara Paneka ekaghabay, male preien neka Lok busen ban gharing. Carannah antara Laen engghi ka'dhinto, se pertama sampeyan kodhu onenge budget otaba modal ghabay liburan neka badha sanapah, cokop napah bunten sareng kabadhaannah. Manabi la ampon arasaah tercukupi sareng badhannah modallah se ejer kalenjer ka'dhinto, butuh nantiaghin lokasi. Tanya'aghin ban berri' pelean KA nak kanak otaba Alek, terro entarrah dha' kammah selama liburan aneka. ngenep otaba Coman amaen sadhaja, neka parlo e diskusiaghon sopaja mereka ghaduwan ban bisa mele pangaterronnah dhibi'.


Oreng Islam bannya' ta' tao bhidhana kiyaena oreng Kresten ban Islam. Oreng Islam reya biyasana nyebbhut sakabbhinna oreng elowar Islam kalaban sebbhudhan Kresten. Ompamana Katolik, oreng Islam ta' tao jha' nyamana ulama'en reya Romo banni pendeta. Oreng kadhang pada ta' tao jha' Romo neng Katolik reya ta' olle akabin ban kodhu dhaddhi lanceng saomurra. Rasoghanna romo reya para' pada'a maso ulama'-ulama' se ngangghuy juba abarna pote, keng bhidhana ta' ngangghuy songko' se bada e cethak. Oreng Islam e Madhura ta' tao bhidhana Kresten maso Katolik, tape bada se tao jha' Katolik reya andi' ulama' paleng tengghi pangkatdha iya areya Paus Paulus se bada e Roma Itali, tape Kresten ta' andi'. Bi' oreng nyangghu padana NU ban Muhammadiyah.


Sapah oreng se lok taoh dek ka bue se nyamanah dhurin. Benyak oreng se seneng ngakan dhurin ben bedeh kiyah oreng se lok seneng ngakan dhurin. Bue riah, andik beuh se room ben nyergek ke elong. Mun oreng se seneng ngakan jiah, a beuh ro'om ben a rassah manis. Ken mun teppak ke oreng se lok senneng ngakan dhurin derih ngiding beunah beih arassah terro nguta'ah. Benyak kakanan se bisa e kakanan bik dhurin riah. Contonah kakanan plotan se e berrik kuah dhurin. Bedeh es sop dhurin. Biasa kiyah bue riah e kakanan berieh polanah rassanah lakaran la manis ben ro'om.


Manabi ghi' kanak kaula ban tedungah neka selaloh sareng ebhu jareah e ceretaen pa apah bein. Bhakto neka teppak malem jumat lakaran, biasannah reng roma jaruah lakar tedhung semmoh agghuan dhari areh biasannah. Melanah dhari jareya kulah tedhung pokol 8 la masok kamar. Kulah tedhung sareng ebhu ban alek kulah lambannah. Lajuh sabelum tedhung ngangghuy menyak telon ban abecco tor ngajih sekejji'. Lajuh jareya ebhu acareta jha' neng budinnah compo' neka abdha makannah Pangeranan se kodhu e jhaga ban e rabhat melanah bhuju' jareya badha kaidhannah sareng kerajaan majapahit lamba' ban badha caretannah ksatria jhaman kerajaan neng polo Madhura. Kulah ghi coman ngedingaghin bein, melannah kulah keng lebhur ceretannah dhari dhungeng ngah reng lambannah.


Dhalam neng Aghama Islam jareya pastennah ghaduwan duwa' areh rajeh . Engghi ka' dhinto tellasen Aghung sareng tellasen re rajeh otabah tellasen haji. Nah Tellasen ajriah e laksanaaghin cek kacek bhulannah. Manabi tellasen agung ka'dhinto tellasen se e laksanaaghin lastarennah apasah pol sabulen. Manabi tellasen re rajeh ka'dhinto tellasen se elaksanaaghin dhu bulan lastarenah teppak bhulan Dzulhijjah atau bhulan ajjih. Nah, e sbbhut jughan tellasen qurban, tape benne qurban perasaan ghi. Qurban jareya hewan ternak akadhi Onta, Sapeh otaba Mbek. Kabadha'annah tellasen qurban jareya badha caretana dhari kisannah Ibrahim ban Ismail, tor jughan badha caretana Siti Hajar se alengleng dhari Safa ka Marwah saren Ismail. Pokok tellasen rerajeh jareya tellasen kesah, Masyaallah.


Lamba' tang guruh madrasah jareya toman ngajharin hal se sareng kulah sampe' samangken ghi enga'. Ajharannah ka'dhinto engghi paneka tata carannah a tayammum. Nah, cara pertama neka, sampeyan nyareh kennengan se badha arbes se socceh. Lakonaghin sareng niattah a tayammum, lajuh rokonnah ka'dhinto antara epon saba' telapak tangan ka arbes otaba debu jareya. San marennah neka lajuh osap aghin ka muah kasaloronnah akadhi a wudhu biasah. Osaha aghin manabi ngosap ta ang kopeng ban laennah jareya addha'aghi bhagian se ghir kanan ghellun lebbhi sae ban wajib. Sampeyan kodhu onenge debu paneka kodhu sae ban jhau dari hadast se rajeh sobab hal jareya bisa mettal aghin bhejeng.


Sapah se tak kenal moso ustad quraishihab. Ustad quraisyihab riyah oreng penter ben penting se andik benyak catetan positif dhelem odiknah. Ustad riyah sala sittong katoronan nabi dheri marga shihab. Ustad riyah dheri orengtuanah katoronan arab quraisy-bugih. Ustad quraisyihab riyah anak ka 4 dheri 12 bersaudara. Lahir ning Kabupaten Sidenreng Rampang, Sulwesi Selatang tangghel 6 Februari 1944. Ustad quraisyihab akabin moso Fatmawaty assegaf tangghel 2 Februari 1975 ning Solo. DHeri pangan riyah, andik 5 anak senyamanah najeela shihab, najwa shihab, nasywa shihab, Ahmad syihab, ben nahla shihab. Ayahnah quraisyihab riyah oreng rajeh se terpelajar ben dhedih ulama ning sulawesi selatan. Mangkan ustad quraisyihab riyah dhedih oreng rajeh kiyah.


Liburen ka Kepulauan Seribu biasanah benyak e kalah oreng kantor ghebey alternatif kegiatan gathering taonan. Oreng sekantor biasanah pas mangkat rombongan. Pulau se biasah e detengi turis rombongan riyah nyamanah Pulau Pramuka ben Pulau Pari. Ning Pulau Pari biasanah oreng kantoran pas nyewa 2 otabeh 3 roma ghebey penginapan. Mon ngadaaghi kegiatan bisa ning pengghir pantai se nyamanah Pantai Pasir Perawan. Ning pantai riyah bede area main volly pantai, bede kiyah nelayan se naberin sewa getek ghebey aleng-leng pulau pari. Mon la malem biasanah kegiatan se elakonih ruah bisah bakar-bakar jhukok ben jhegung sambih ngobrol e ghir tase'. Kegiatan laen se bisah e lakonih riah snorkling ben aberrik ngakan jhukok.


Make keng bisnis kennek deri roma, kita kiah kodhu ngelakonen riset pasar. Riset pasar ghunanah male kita bisa taoh segmentasi ben target konsumen. Kegiaten pemasaran produk kiah lebbi ghempang polanah hedeh le kenal dek seleranah mereka. tentoaghi target konsumen deri segi demografisseh akadik omor, jenis kelamin, lakonah, ben en laennah. Selaen riset pasar, kita kiah parloh ngelakonen riset kompetitor, ajiah bisnis se ngejhuel jenis produk se padeh. Kita bisa ajher kelebbien ben strateginah mereka delem olle keuntungan. Pelajherin kiah kelemahan kompetitor polanah kita bisa ngaplikasiaghi solusinah delem bisnisseh kita. Riset kompetitor kiah aghunah male bisnisseh kita andik unique selling point (USP).


Mira setiyah le kellas settong SMA. Malemmah, Mira mentah eobengen HP dek bapak'en, polanah Mira butoh HP jiyah gebey mon bedeh informasi neng Sekolanah. Awallah bapak'en tak gellem ngobengagih HP anyar dek Mira polanah takok egebey maenan pas tak fokus ajher. Mira semmo ngambul, tapeh pas ebhuna Mira ngocak dek Bapak'en Mira mon nak-kanak sekolah setiyah apapole nak-kanak SMA le biasa negghuk HP gebey ajher, teros kadheng bik gurunah lakar esoro ngangghuy HP gebey nyareh materi pelajheren neng kelas. Aherrah, bapak'en Mira ngobengagih HP gebey anak'en keng Mira kodhu ajenjih mon lakar lok ekeperloagih kodhu esabek HP nah apapole mon gurunah nerangagih pelajheren jek sampek maenan HP.


Arisan pesse ye riya salah settong cara nyempen pesse ghebey sempenan. Biasana arisan riya ye e bedeaghi bi' bhu ebu e disa'an. Neng kotta ye bede tape jarang. Bede ketua se mimpin alias mabede arisan. Baktona bisa mingguan otabe bulanan. Ollena ye paleng bannya' pesse bi' nominalla ye e sepakati bharang ben berempaan majarra. Tape bede kiya se aropa bharang, misalla pakakas rumah tangga. Bede nyamanna bede enje'na. Riya ye aslina enga' nabung. Dari bannya'na oreng pesse e papolong, pas ekontok. Mun kaluar nyamana ye jeriya se olle pessena otabe bharangnga. Ta' nyamanna kadhang ye bede oreng se ta' majer pas bajana arisan, riya pas maemok ka orengnga se mabede arisan, ben majerra bisa duwe' kale otabe lebbih.


Teppak kaula ghi' SD kaula paleng sennengah manabi entar ka songay rajeh norok ebhu asassa e ka'dhissah. Kaula biasannah dhujen a langngoy neng dhissah amagha senneng sarah mandih songay. Ban hampir ben areh kulah entar ka songay norok oreng se asassa jaruah. Bhakto yang seyang toman kulah sareng ebhu asassa neng songay dele sampek sore jaruah  anargha sakeng dhari bannya'na sassa'annah ban neng roma jareya sobhung mesin cuci. Deddih, kaula jareya a langngoy neng songay ka'dhinto abit sarah ben dele kerker jaruah kolek na wkwkwk. Manabi areh menggu jaruah biasannah kulah mandi ban alangngoy otaba a rennang jaruah neng Kolam renang, tapeh agak jeuh jaruah dhari roma, daddhi biasannah ngajeg mbak otaba kakak.


Kulah toman adha kandha sareng ramah ban ebhu asalah dhagangannah jareya se samngken e kelakoh neka ban daddhi kakanan re saare sareng kadhiponapa bisa sukse sampek samangken. Melanah dhabunnah ramah oreng ghaduwan usaha ban motos aghin daddhi wirausaha jareya lakar kodhu bisa mandhet ka badhan dhibi' ban kodhu bisa mangkat ka sadhajana jareya. Pan saponapan carannah sopajha kita bisa bangket pole manabi la ngalamen karogian se rajhe se ka' dhimmah sampeyan lok bisa stak neng kennengan neka, ramah jareya ghaduwan carah. Carah se paleng mandih sa estonah engghi paneka majhember ateh ban rajhin a sedekah ka anak yatem ban kaloargha se paleng semmak neka.


Robot ajiah kadik eng aghunah, tapeh mereka jiah bhidheh! Ariah bhender. Trading ngangghuy robot akadik sofware laennah, bisa bhein ejhuel bik konfigurasi se laen. Pasteaghi teppak hedeh melleh robot, hedeh olle instruksi manual otabeh sesuatu akadik jiah ghebey ngaplikasiaghinah. Polanah mon njek, maka ajiah keng beberempah kode. Sajen bennyak kemungkinan se robot jiah andik ghebey pengaturen manual otabeh pribadi, maka sajen beccek. Ajiah artenah hedeh bisa melleh dek delem robot jiah ben andik kesempaten ghebey ngatur ajiah sesuai katerroannah hedeh. Kemudian mon hedeh terro olle sesuatu se lebbi, maka hedeh bisa noles kode e delem robot jiah dhibik: artenah robot bisa hedeh atur kabbhinah ben pastenah bisa menoen tojhhunah tradingah hedeh.


Ranu Manduro areya wisata ghabayan se bada neng Mojokerto, Jhaba Temor. Ranu areya artena tana lebar se aesse aeng re-karena oreng ngoro’ tana. Ghir-pengghira Ranu Manduro, bada ghunong raja se bisa ejhelling otaba ghabay to-potowan. Bannya’ rebbhana neng jiya keya. Keng satone’ se bada ka’-bhungka’an se raja. Ranu Manduro esebbhut bi’ oreng areya padana kennengngan se bada neng New Zealand. Padana ajhelling ghunong es mon dari jhauna. Aeng se bada neng dissa rowa bhenneng. Tape cora’ ta’ ebaghi cebbhung neng jiya. Tako’ bada bhajana. Ranu Manduro sateya kengla etotop polana bannya’ ghallu oreng se dateng. Koca’en tako’ marosak ka kennengngan. Sateya seppe pole.


Jus riyah sala settong enoman se esennengen bennyak oreng apapole oreng se lok dhujen ngakan bueh. Jus riyah egebey deri bueh se e blender ealosagih gebey enoman. Rassanah jus beuh riyah cem-macem deri rassah buenah. Bennyak bueh se kenneng eolah deddhi jus. Ngenom jus riyah lakar beccek gebey kesehatan bhedhen manossah. Sareng dokter eanjuragih ngenom jus riyah ben areh, keng mon bisa jek ngangghuy guleh, cokop manessah bueh bein. Jus bennyak antioksidan ben vitamin se genteng gebey kolek. Mangkanah deri setiyah, mayuh ca-kanacah se biasanah sossa ngakan bueh, bisa molaen deri ngenom jus. Makle tak tobuk, bueh se egebey jus bisa te-genteh ben areh.


Salaen dari sudut pandang kesehatan se ta` ghampang sake`, ternyata pekkeran ben bentuk bhadhanna engko` lebbih bhagus. Pekkeran lebbih seggher panengnga bhan sore otabe lagghu engko` olahraga berka` otabe pera` pemanasan. Bentukna bhadhan kiya lebbih soghe` ben ta` ghampang eghudha bi` nak kanak lake` se ampo aghudhe bebini`. Begh tako` lalake` se aghudhe`e. Bentukna bhadhan kiya ta` leca` begh gheli tape sehat. tabu` se biasana bebini` ruwa lempo, panengnga ampo senam tabu` dhaddhina loros ben cokop abentuk. Nyaman ongghu oreng mun ende` ka olahraga, ye paleng sakone` olahraga ajhalan otabe berka` ne` sakone`. Ka kesehatan ye ce` bhagussa. E anjurraghi.


Bhakto kuliah samester 4 kulah toman entar ka Makassar. Kulah apesennah ka kancah kulah manabih ka Makassar kodhu entar ka Coto Gagak. Kancah kulah ngejjhit napah Coto Gagak neka ? Selasa sore kaulah mangkat ka Makassar dhepak ka issah pokol 8 malem. lajuh adhabhu ka panitia acara manabi kulah terro coto gagagk. Ghu lakar Coto dhari gagak jha' coto makassar se badha neng jhalan se asmana epon Gagak, daddhinnah coto Gagak. Kancah kaula ngelker se agellek'en, amarga takok ngakan soto se dhari manok Gagak. Soal rassah se nyaman ghi, oreng Makassar senneng dha' bumbu se koat, cocok seh dha' tang jile reng Madhura neka.


Kerang ajiyah keben aeng se bhedhennah lembuk, mangkanah kerang andik cangkang se keras. Kerang riyah biasanah odik neng pengghir tasek. Kerang bennyak macemmah bedeh kerang  bambu, kerang biruh, kerang dara, simping ben laennah. Sala settong se segghut beedeh neng osom apa bein jiyah kerang darah. Bentuk'en kerang riyah kennek, ben cangkangah berna pote bu-abuh agrigik. Esebbhut  kerang darah polanah kerang riyah ngaselagih hemoglobin. Oreng Asia Temor ben Asia Tenggara kaden Indonesia paleng sereng ngakan kerang darah riyah. Argenah kerang darah riyah ngodeh coman tellok polo ebuh per kilogram. Tapeh, ngakan kerang darah riyah lok olle bennyak ben sereng gelluh polanah bedeh oreng se neliti mon kerang darah riyah aghendhu' diddhik racon sianida, deddhinah mon oreng lok kuat bisa kepelengan ngakan kerang riyah.


Salaen Are Raja Nyepi, ummat Hindu pada andi' bannya' are raja laenna, sala settongnga iya areya Odalan otaba Piodalan. Odalah (Piodalan) reya pada bisa esebbhut kalaban pujawali, petoyan otaba petirtaan. Odalan aropaaghi angghi'an upacara Dewa Yadnya se etojjhuwaghi ka Ida Sang Hyang Widi e pura (kennengngan ibada aghama Hindu) otaba kennengngan socce. Biyasana, upacara otaba ritual reya elakone adhasar panangghalan Pawukon Bali (210 hari), bhan ennem bulan sakaleyan ban epimpin maso jhurkonce (orang suci) otaba pendeta. Upacara aghama Hindu reya ebadaaghi e are-are bhaghus se la epele ban etepteppaghi. Are bhaghussa kasebbhut iya areya Purnama Kapat, Kalima, Kadasa. Anggar kasih Kulantir, Julungwangi, Medangsia, Tambir, Perangbakat ban Dukut. Saniscara Kliwon (Tumpek) Landep, Wariga, Kuningan, Krulut, Uye ban Wayang. Buda Wage Ukir, Warigadean, Langkir, Merakih, Menail ban Klawu, ban ghi' bannya' are bhaghus laenna.


Sampe’ sateya, roma Gadang se asal Sumatera Barat reya ghi’ bannya’ etemmo neng provinsi jiya. Roma Gadang otaba roma Godang areya roma adhat dari Minangkabau. Ornamen roma reya bannya’ keya etemmo neng sakabbhinna Indonesia, lebbi husus neng roma ngakan Padang. Roma areya andi’ konco’ ata’ se nyoccong, padana tandu’en kerbhuy. Jhaman lamba’ ata’ jiya ekaghabay dari ijuk ban bisa tahan sampe’ polowan taon. Tape kabudi, romana oreng bannya’ aghante ka seng. Romana egharap malanjhang, ebagi dari duwwa’ bagiyan, areya ada’ ban budi. Bagiyan ada’ biyasana bannya’ okeranna se aghambhar ramo’, kembhang, ban daun. Dhing e bagiyan lowar budina, ditambel bi’ ra’-kerra’en parona perreng.


Selaen jiah hobi ngerajut kiah bisa dheddhih sala sittong sombher penghasilen sampingan ghebey seseoreng. Bennyak oreng se ngejhuel reng-bhereng se mereka rajut dheddhih produk unik se andik nilai tegghi. Riah bisa dheddhih sala sittong cara ghebey namba penghasilen sampingan ben ngembangaghi bisnis kennek se ngaselaghi pesse. Hobi ngerajut kiah bisa dheddhih sala sittong cara ghebey komunikasi ben sosialisasi bik oreng laen se andik hobi se padeh. bennyak komunitas-komunitas ngerajut se e bentuk neng dhunnyah, e dimmah anggota-anggotanah bisa atemmoh, diskusi, ben rop-porobhen ide tentang ngerajut. Riah bisa dheddhih sala sittong cara ghebey ngelakonen interaksi sosial ben meluasaghi jaringannah seseoreng lebet hobi


A massak riyah kegiatan ngola bahan kakanan makle dhedhi kakanan massak se biasanah e ghuring, rebbus, panggang ben ngukus. Kegiatan massak riyah andik benyak metode, alat-alat ben carah moso benyak bumbu makle bisah ghebey kakanan se ghempang e cerna, nyaman rassanah ben aromanah.  Oreng-oreng se hobi ben dhujen a massak biasanah andik resep andalan otabeh andik koleksi buku resep masak. Mon satiyah resep la bisah e olle dheri dhimmah bhein ning Internet, dhedhih tak harus andik buku resep massak. Oreng se hobi a massak kiyah biasanah andik koleksi alat-alat massak se cemmacem fungsinah. Misalla mon lebur massak roti-rotian bhen jhejen, aruah peralatannah laen moso se dhujen a massak kakanan berrek sengan nasek, mie ben laennah.


Aghama se dhateng ka Indonesai jareya asallah dhari acem macem neghara. Mereka nika dheteng ngalaloie perjhalanan dhegang dhari pan saponapan abad lambannah. Manabi Islam e ghibeh dhari Gujarat, Hindu ban Budha eghiba dhari pedaghang India, Kristen ban Katholik jareya e ghibah dhari neghara Eropa,ban Konghuchu nika dhari Cenah. Ban sateap aghama neka badha upacara ke aghamaannah, pan saponapan aghama neka asembeh dha ka ajunan sakobesah sareng ngalkone sasembahan se daddhi sesajih ka sakobesannah se maha settong. Akadhi upacara ke aghamaan masyarakat Tengger bromo neka daddhi amargha badhannah akultrasi budhajasareng budhajannah satempat. Nah, dhari macemmah aghama ban upacaranah paneka e areb aghin malar mogha daddhieh se rokon ban damai.


Olahraga senam riyah salah settong olahraga se gempang elakoneh ben pole gerakannah pasteh gempang ben lok abit, paleng rah-kerah tellok polo menet sampe sejhem le pasteh ojheng kabbhi mon senam riyah. Mangkanah mon terro senam riyah mayuh ajhek kabbi cah-kancanah makle rammeh ben semangat. Mon senam bennyak berengah pasteh lebur ben ningkatagih semangat bideh mon kaden senam kedibik'en. Teros bisa peleh lagu se asyik ben nyaman se bisa ningkatagih semangat gebey senam. Senam riyah lakar beccek gebey bhedhen, bektoh paleng nyaman mon senam riyah lagguh polanah bhedhen gilok lessoh bik kelakoan laennah, marenah senam riyah maggih keringet kabbhi tapeh bhedhen deddhi lebbi seger.


Mon ghu lagghuh, engkok bik tang reng tuah mesteh abahas teknologi. Mon le amolaen kiah le mareh e pasteaghi jhek kami riah lok taoh bileh ambunah mon benne tang reng tuah parloh ngelanjutaghi deadline otabeh engkok se darurat kodhu keluar roma (misallah amaen). Terakhir kami jiah abahas berita soal kompor listrik se bik pemerintah e himbau male e angghuy neng rumah tangganah oreng Indonesia. Tang bapak bik ebok keng aoeng lok habis pekker. Tang ebok se lok endek amassak jiah polanah seleranah dendeng bik rendang, ben ajiah kabbhi sossa mon e kaghebey. Minda dheddhih kompor listrik padeh bhein masossa abek bik sistem. Masakan Indonesia jiah le cocok bik apoy langsung.


Mananabi sampeyan onengen regghe larangan iphone jaruah duh cek lakarrah lok kobesah ngobengen kulah, melanah lok sangghup sakaleh. Hal jareya a lantaraghin sebab regghena iphone neka padennah sareng melleh sepeda motor. Namong, manabi sampeyan terro iphone se mode ban kualitas neka terjamin angoan melleh sekonan bein, sebab aneka la terjamin jaruah muunnah. Mela dhari ka'dhinto kualitas kamera dhari hp iphone neka lakar la top jaruah tadha' bandingannah ban pole aneka lakar la jhago jaruah ban tadek se mekala jaruah manorot kulah sareng hp se laennah. Teknologi se ekandhung dhalam hp iphone neka manorot kulah ghi lakar la jago ban pantes regghena larang.


Dheddhih seoreng barista hedeh bisa ngerassah tertantang ben ngerassah e motivasi bik abek dhibik. Hedeh bisa nyantai ben ben nyaman neng kennengan lakoh, lok peduli hedeh alakoh neng kafe kennek, neng gedung kantor, otabeh neng kennengan sejenisseh. Asal hedeh pagghun sibok neng budinah mesin kopi. Hedeh kiah bisa nemmoh dhunnyah anyar ben jatuh cinta dek ajiah. Bedeh keseimbangan antaranah seni ben elmoh eksak. Tapeh, hedeh kiah kodhu ajher dhibik neng to-bektoh luang (lok e bhejer). Hedeh bisa ceccer mon hedeh lok lebur dek ajiah, lebur tok lok cokop. Kadik eng bisa lok olle kelakoan se full time. Mon izin sakek lok e bhejer, mon preien lok e bhejer, bisa kiah mon bisnisseh lok rammeh bektonah hedeh e potong.


Angklung neng barta bannya’ ekenneng oreng dari cem-macemma Neghara. Dhing ka Jogja, biyasana bannya’ na’-kana’ ngoda amaen Angklung neng pengghir jhalan. Na-kana’ jiya nyatana angamen. Bada se atari keya. Monyena bannya’ macemma. Angklung bisa amonye cem-macem. Bisa keya amonye lagghu se kake sennengnge. Angklung areya asalla dari Jhaba Bara’. Egharap ngangghuy kan perreng se konco’en ekettok. Mon terro monyea, Angklung biyasana epamonye dhing epaghuli otaba egoyangaghi. Monye se kalowar arowa dari ghu’-tagghu’ dari bannya’ Angklung. Kalowar dari ter-ngetterra malolo. Bada keya Angklung se rata keng nambhu epokol bi’ kaju mon terro amonyea. Angklung malarat keya mon epamaena. Kodhu ghu-ongghu ajhar mon lakar terro taowa nabbhu Angklung jiya.


Taman Safari Indonesia riyah kebun binatang se a konsep binatangah e leppas. Dhedhih oreng se entar ka kebun binatang kodhu nompak mobil otabeh nompak bis se e sediaghi moso pihak taman safari. Taman safari Indonesia riyah bede beberapa ning Indonenia. Bede ning Prigen, Jhebeh temor, ben bede ning Bogor, Jhebe berek. Tiket masok ka Taman Safari Indonesia riyah bedeh ning kisaran argeh satos tello' lemak ebuh sampek satos seket ebuh. MOn masok ka Taman safari riyah e bitong bhen oreng.  Benni ghun binatang se e lepas liar se bisah e tegghun, Taman safari Indonesia riyah naberaghi atraksi hewan-hewan engak harimau, reptil ben hewan laut se laen.


Lok kabbhi oreng lebur negghuh acara olahraga, ben ariah tentoh kodhu e arghein. Deemmaah bhein, seleranah oreng lok bisa e paksaaghi, kan? Keng mon hedeh ampo negghuh liga bal polanah ngancaen pasangan misallah, otabeh hal hal laen se ngebey hedeh negghuh tapeh korang santai, sebaikkeh hedeh jhek ngerassah kepaksah molaen setiah. Polanah negghuh acara olahraga ternyata andik bennyak manfaat. "Saling e kaek polanah pede, bisa jiah menang otabeh kala, bisa nguataghi ikatan, ngebhentoh kita ngerassah e dukung, ben ngebey kita lebbi ghempang kebukkak soal hal hal pribadi," kocak eng Renee Clauselle, PayD, se andik klinik psikologi pribadi neng Long Island, New York.


Melannah kabadhaan senjata tradisional ka'dhinto la ampon semmoh ngorange fungsi nah. Kalaban dhari jareya saongghunah kita se oneng ka'dhinto kodhu bisa ngataoen manabi hal neka bisa daddhi sebab se laennah. Fongse senjata tradisional lakar la ghabay martahanaghin badhan dhibi'dhari bahaya, aneka poin pentingah. Namong jhaman samangken kabadhaannah la ampon semmoh akorang jaruah fungsinah. Kabannya'an oreng jareah ngobu alat senjata keng coman ghabay pajangan neng romannah. Senjata tradisional ka'dhinto la ampon e kekes jhaman tor bhakto. Masalah jareya kodhuna e fokus aghin sopajha salaen fungsinah senjata tradisional aneka ghabay ngalindungi badhan dhibi', ghabay pajangan tir bisa daddhi identitas sah settong wilayah.


Ro'-ero' Bu' Siseh se bada e Jl.Mutiara Kabupaten Sampang. Se la bannya' oreng Sampang tao. Ro'-ero' reya Rojhak buwa keng bada se bhidha. Mon Rojhak biyasana ekocek, Rojhak reya pettessa la dhaddhi kowa ban lebbi ceppet etaneng etembhang Rojhak kocek se parlo bakto bak abit. Ro'-ero' kodhu ngangghuy sendo' mon ngakana polana pettessa encer sara. arghana moda molae Rp.8000 la olle maso krepe' tette se eremmekkaghi neng Ro'-ero'en. Mon senneng peddhi coma nyaman ngabala, dagghi' eberri' cengi se cengina ghella' aropaaghi cengi ghuring se lemma' sara. banne coma cabbhi se ekocek. cengina pada bada plappanna. Na'-kana' ngoda se ghi' car-pacaran ta' kera lowang bannya' mon entar ka dinna'. lowang sakonne' peddhissa kenning keba sampe' ka romana hehe.


Selaen jiah, hedeh kiah bisa keelangan bektoh amaen bik ca-kancanah mon hedeh ghik kodhu alakoh teppak areh sabtoh bik minggu. Hedeh bisa nyia-nyiaen masa ngodenah hedeh lok abangun finansial ben ajher kemampuen-kemampuen anyar se bisa ngebhentoh abek dhibik budien. Biasanah dheddhih barista kiah berarti hedeh kodhu rela hasel lakonah se ngangghuy tenaghe ben pekkeran lok e katelak oreng laen, termasok dedikasinah hedeh. Otamanah deri reng-oreng se lok toman negghuk mesin kopi (mayoritas oreng). Ghik bedeh kiah kemungkinan cedera neng abek eng hedeh marghenah kelakoan se padeh on-taonan ben keharusen se kodhu naddhek  e posisi se ghun-pagghun sabbhen arenah seabit jhem-jheman.


Sebab pan saponapan carannah manossah neka manabi terro sehattah jareya ghi bennyak. Sareng ngakan se taraotor ban se bannyak kandhungan manfaattah tor epon se ghaduwan gizi se seimbang. Mela dhari paneka, sampeyan kodhu onenge melannah sampeyan jha' sampek kalep sareng a pede jaruah. Sopajha sampeyan ghaduwan badhan se sehat ban ghaduwan metabolisme badhan se sae. Dhari ka'dhinto sampeyan oneng, melanah sampeyan jareya lok parlo nyareh kadhiponapa carannah masehat ka badhan. Namong mela dhari paneka manfaat a pede manabi sampeyan lakonneh se rutin ban ghaduwan manfaat se sae, sampeyan paste ghaduwan badhan se sehat. Jha' kalep jughan kabutoan aeng neng dhalem badhan neka kodhu cokop jughsn.


Gili Labak molen operasi 24 jhem nonstop deri areh Senen sampe Minggu. Arghe tiket masok eng adek alias gratis, se e parloen keng ngeluarin biaya ghebey transportasi entar dek lokasi pulau ben biaya sewa peralatan snorkeling otabeh beberempah wahana se bedeh. Fasilitas neng pantai Gili Labak e antaranah bedeh penyewaan lat-alat snorkeling, bedeh ebrung ngakan ben enoman sederhana, bedeh saung otabeh gazebo sederhana, ben bedeh toilet otabeh jeddeng. Fasilitasseh lakar lok pateh lengkap, tapeh ajiah lok nyurutaghi niatteh wisatawan ghebey entar dek pantai neng Sumenep riah. Justru hal ghellek merrik kesan se alami dek pantai ben sajen namba pesonanah Gili Labak.


Badha se perna nyoba' kakanan Indonesia e jheman se modern satiyah? mungkin generasi satiyah sakoni' se senneng ka kakanan tradisional polanah nak-kanak jheman satiyah cenderung mele kakanan kekinian polanah unsur estetikanah ghu-ongghu gheressah. Tapeh kakanan tradisional andhi' bennya' hal se menarik. Ca'en IDN News, badha beberapa alessen kakanan tradisional Indonesia istimewa sarah. Se pertama, rassanah ta' perna aobe. Sabegien ressep kakanan tradisional Indonesia deri lambe' sampe' satiyah ta' perna aobe. Mungkin beberapa oreng bhusen tapeh faktanah, kabennya'an oreng lebbhi senneng rassah se paghun. Artenah kakanan riyah tettep ejegeh cita rassanah. Se kaduwe', proses aghebeyyeh ghi' alami. Maksoddeh kakanan riyah eghebey ngangguy alat se alami tanpa alat elektronik. Hal-hal se nga' riyah adeddiaghi kakanan tradisional Indonesia istimewa ben e jamin aman e kakan.


Riau reya lakar andi’ bannya’ roma adhat. Sala settongnga areya anyama Selaso Jatuh Kembar. Dhing eyarte’e ka bhasa Madhura dhaddhi Selasa Ghagghar Kembhar. Tape pagghun andi’ arte laen dari bhasa se kalowar neng Madhura jiya, se ta’ pada bi’ bhasa Riau. Ta’ ro-moro langsong ejharba’aghi. Nyama jiya lakar se bannya’ ekennal oreng. Nyama jiya ekala’ dari bento’ bangunan se andi’ duwa’ jhalan otaba selasar. Selasar roma pangghung jiya andi’ kennengngan se lebbi maba etembhang ruang tengnga ban andi’ kennengngan se ghabay nyimpen kakanan. Mangkana neng roma jiya tada’ mar-kamar keya. Dhing bangunanna kabbhi dari alam, senga’ ata’ dari daun rumbia, ban ghir-pengghirra, tiyang otaba lantaiya dari kaju-kaju se lakar ganteng, se bhaghus. Kaju se eyangghuy senga’ kaju meranti, kaju medang, otaba kaju punak. Ghunana, ya tada’ pole salaen terro kowadha ngadhebbhi kabada’an dari essena alam.


Kejadien se rentan kiah jiah potong tolang. Potong tolang tempurung to'ot bisa kejadien polanah trauma, akadik labu, kecelakaan, otabeh cedera teppak apede. Potongah tolang tempurung to'ot bisa nyebabaghi nyeri se cokop ngeressah sarah e begien to'ot. Selaen jiah dislokasi to'ot kiah termasok kondisi se ngebey tolang tempurungah to'ot ageser dhiddhik ben bedeh neng neng kennengan se lok seharusseh. Kondisi riah biasanah e marghein bik benturan se keras teppak apede otabeh teppak ngalamen kecelakaan. Terakhir jiah se kodhu ngebey kita tengateh mon sampe kennengen cedera Aterior cruciate Ligament (ACL). Ajiah rosakkeh ACL se e sebabaghi aobenah arah secara cepet otabeh sala mendarat deri aloncak.


Laghu Selayang Selayak areya dari Sumatera Selatan. Laghu reya aesse sen-pessen ma’le areng-bhareng arembhak, abhanto, ban maghi rassa senneng ban kaeklasan ka sakabbhinna oreng. Banne ghun jiya, lagghu jiya epadapa’ bi’ bannya’ acara neng dhisa asalla. Neng laghu reya, bento’en lakar para’ pada’a bi’ apantun. Panton se kaseyan. Biyasana ebaghi ka oreng se senneng ka oreng. Biyasana panton epadapa’ bi’ na’-kana’ se andi’ bangaterro. Banne terro bharang. Tape terro dalem arteyan pada bi’ orengnga. Bannya’ laghu kalowar se lakar ghabay na’-kana’ ngoda se andi’ rassa ka sapantaran otaba ka oreng se ekaterrowe. Mangkana bannya’ na’-kana’ ngoda anyanye mabang terro eyabasa bi’ oreng se ekaterro. Bisa keya lagghu reya dhaddhi oca’ panyambhung dari kaduwa’ oreng jiya.


Masjid engghi ka'dhinto sala settong kennengah ibadah kaom muslim ghabay ngalaksana aghin sholat 5 Bhakto otaba epon sholat sonnah. Kabadhaan masjid jareya kodhu e tengale pole sareng masyarakat melanah jarang sarah oreng samangken a bhejeng neng masjid. Neng Madhura neka bannyak Sarah kabadhaan masjid. Masjid se terkenal e ka'dhinto engghi jareya masjid Agung tor Masjid Madina. Masjid Madhina ka'dhinto badha neng gerbangah polo Madhura Kottah Bhangkalan. Masjid ka'dhinto cokop terkenal sarung sadhajana oreng Madhura melana kapernaan tor kaberseamnah akadhi neng Madina. Manabi dhari Suramadu, sampeyan loros teros saketar korang lebbhi 6km dhari pintu gerbangah lajhu sampeyan milok bein ghir sabelah Kacer jhalan semmak sareng toko Basmalah se aberna ijo tor nase' bhibik Rizky neng adha'eng. Masjid jareya badha gir kanan ban keri jhalan daddhi masjid ah badhan2. Sampeyan bisa mele se kammah Bein, padah ghantengah tor berse.


Masjid Istiqlal riyah masjid nasional se bedeh ning pusat kota, jakarta pusat, provinsi khusus DKI Jakarta. Masjid riyah dhedih masjid se paleng rajeh ning Asia Tenggara ben dhedih masjid nomor ennem se paleng muak benyak jamaah. Masjid riyah e bangun moso arsitek Friedrich Silaban. Masjid riyah e bukkak ghebey umum ning 22 Februari ning taon 1978. Masjid iryah andik tegggih 97 m. Kapasitas masjid riyah bisa nampung sampek 200.000 jamaah dhelem sekaleh bektoh abhejeng. Satiyah mesjid riyah benni ghun ghebey kennengan abhejeng, tapeh dhedih tempat wisata religi kiyan. Masjid riyah e bangun dhelem rangka memperingati hari kemerdekaan Indonesia. Mangkanah masjid riyah nyamanah Istiqlal. Se dhelem bhesah arab ka bhesa indonesia artenah Kemerdekaan.


Ning Kebun Raya Bogor satiyah bede fasilitas penyewaan sepedah, scooter, antelop ben mobil golf. Oreng se tak nyambih sepeda dhibik dheri romanah, bisa nyewa sapedah ning kebun raya bogor langsung. Engak nyewa antelop riyah tariffeh ning 100 ebuh bhen 1 jhem e angghuy. Caranah ghempang, ghun karen entar ka posko otabe tenda se nyewa aghi kendaraan riyah, pas antri ning antrian bherisen. Mon la bhegiennah kareh tanya ka petugasseh ben abele mon nyewa apah ben berempah abit. Mon unit la bedeh, kareh majer sewananh cash otabe transaksi online. Mon la mareh majer, so petugasseh pas etoles nyamah ben nomor unit se esewa moso bektoh nyewanah. Mon la mareh pas e soro esseh data nama ben nomor telpon, pas kareh anghuy unit se e sewa.


Peraladhan tor parlengkabhan dapor engghi paneka sadhajana lat alat se eghunaaghin abadhi nolonge segalannah kagiadhan neng dhapor. Biasannah se paleng bannya' oreng ghaduwan sala settongah engghi ka' dhinto cek kocek. Nah Manabi neng madhura omommah neka cek kocek jariya se dhari cellot ban abherna coklat benne se dhari betoh se biasa oreng jhaba ngangghuy. Anapah se dhari cellot, amargha lok berre'. Tak akadhi se dhari betoh neka, ban cara ngangghuy epon lebbhi nyaman hasel epon lebbhi ceppet alos e bandhinganghin sareng cek kocek se dhari betoh ban aberna celleng ka' dhinto. Aneka berre' pangangghuyyah ban datar ruah pas mektoh ngocek pan apan deddhinnah lok salpak reng oreng jariyah.


TV tabung dhesarrah cara kerjanah ajiah bik ngebombardir otabeh nembakaghi lapisen fosfor e begien delem layar bik artikel se amuatan negatif se e sebbhut elektron, otabeh se awallah e sebbhut dheddhih sinar katoda.  Fosfor e kennengen elektron bisa ngebey TV odik otabeh nampilaghi ghember. Neng TV tabung otabeh CRT TV bedeh perangkat se nembakaghi elektron e sebbhut dheddhih senjata elektron (electron gun) se e ghebey deri katoda ben elektroda negatif. Selaen senjata elektron, delem sittong sistem CRT kiah bedeh komponen laen se aperan penting, ajiah kumparan kemudi (steering coils) se nyiptaaghi medan magnet. Bedenah kumparan kemudi jiah ngebey sinar bisa e atur arah lintasannah.


Manabi dhabunnah kyaeh, mon nyareh elmo jareya kodhu sareh guruh se lakar dher bendher toronan elmonnah paneka dhepak ka ajunan nabi. Sebab anapah ? Aneka bisa onenge kabadha'an elmo jareya bisa sampe' ban sasoai sareng tarekat islam jareya. Nah, bedennah Guru paneka bisa daddhi jhalan nah panerangan tor kaodhi'an. Saenggha hal jareya lok daddhi maslahat ka sadhajana ommat. Nah, mangkannah manabi nyareh elmo aghama jareya sareh settong guruh otabah kyae se bisa onenge ban elmonnah neka la ampon e koca' tengghi, saenggha sampeyan sadhaja bisa taoh ban ngerteh ban lok sala polengarte aghin elmo. Sadhajana bisa onenge dhari ahli ketab ban hadis se lakar la terbukti elmo sareng pengalaman elmonnah.


Sapah oreng se lok toman ngiding salah settong kakanan derih madureh se derih bhibhik. Bedeh salah settong kakanan bhibhik se terkenal se enyama aghi Bebek Songkem. Mun derih bahasanah hewen bhibhik riah "nyongkem" se eghebey istilah tunduk dek kiaeh. Kakanan bebek songkem bahan utamanah derih bhibhik se berrik pelappa pas ebungkos. Cara aola bhibhik settong, bhibhik e berseen kaangguy merseen kotoran se bedeh. Due', e berrik pelappa beng pote, beng mera, pelappa ghenak, buje, ben cabbih. Bebek songkem riah e massak benni e guring engak kakanan bhibhik laennah. Marenah e beriik pelappa pas ebungkos bik deun gheddeng, bhibhik e massa caranah e tuap.


Ngenom enoman keras (se ngandung alkohol) ghebey sabegien oreng la deddih kebiasaan. Tapeh ghebey sengko' pribadi ta' senneng polanah bennya' dampak jhube'en katembheng bhegusseh apapole e tang aghemah dhibi' e larang. Enoman riyah biasanah eyenom bektoh apol kompol santai so kancah otabeh terpa'en araya'aghi sesuatu. Tapeh enoman riyah bisah adampak jhube' ka bheden mon eyenom bennya' gelluh. Sala sittung penyaket se bisah esebab aghi enoman keras riyah rosakkeh ateh. Hal riyah polanah enoman riyah ngandung senyawa se e anggep racon ghebey bheden. Akibatteh, alkohol se badha e enoman kerras bisah mate'eh sel-sel ateh ben nyebeb aghi jaringan arot otabeh esebhut sirosis.


jaman samangken bohong otabah telah ampon lok jhaman e kakan sareng dha' ngodha'an. Anapah bunten, jhaman samangken se laampon modernisasi kakanan la ampon anabarnah. Kabannya'an jughan kakanan samangken la ampon e kontaminasi sareng formalen se maghabay marosak dha' badhan manossahh. Kabadhaan biombien otabah bohong paneka biasannah samangken abadhiaghin daddhi kripik otabah kakanan se inovatif. Namong kabannya'an oreng samangken korang minat sareng kakanan paneka. padahal kandungan bohong paneka bhagus ka kasehadhan. Manorot artikel dhari dinas kesehadhan kandungan bohong paneka ghaduwan mineral, zat besi, kalsium, fosfor kalabhan serat se bhagus ghabay ka jaringan tubunnah manossah. Mela dhari ka'dhinto bohong bisa daddhi kakanan ghantennah nase' otabah berres.


Mon kake senneng ngedingaghi crama se bisa maso' ka ate. Kake bisa ngedingaghi cramana Gus Baha'. Gus Baha' acarama arowa santai. Maske santai, apa se edhabuaghi Gus Baha arowa cokop bisa mapartaja ka pekkeran. Parkara apa'a bhai se edhabuaghi. Molae dari apa se ekasenneng bi' na'-kana' ban pa-apa se ekasenneng bi' oreng towa. Apa se edhabu pagghun celleb. Bisa mabherse ka ate se segghut mang-mang. Nyaman mon karo eghabaya paburuwan mon bada ate se ghampang sossa. Pekkeran potek mon ngedingaghi caramana bisa keya dhaddhi terrang pole. Kake kodhu lakar ngedingaghi. Rogi mon ta' ngedingaghi. Kake bisa ngedingaghi neng Youtube otaba neng tipi-tipi.


Kadheng se ngebey males mon amassak riyah polanah kodhu nyiapagih plappa se ealosen ngangghuy cek-kocek. Tapeh bedenah teknologi e jheman semangken, oreng nyiptaagih alat se gebey megempang dek kelakoannah manossah. Pekakas elektronik se bisa ngenteagih fungsinag cobik bik cek-kocek gebey ngalosen plappa ajiyah bedeh blender. Caranah ngegunaagih blender riyah pertama pasteagih mon blender berseh, lok rosak ben kabel le ecolok agih dek coppan listrik. Teros pemasok bahannah plappa se terro ealosagih berrik aeng otabe minyak diddik makle lekkas alos pas tutup blenderrah. Slanjuttah nyalaagih blenderrah ben dentek sampek plappanah alos. Mon le mareh sabek plappa se alos neng bedde laennah, pas terakher berseagih blender se mareh eghunaagih gellek.


Sabbhen masok bulen rejheb, e dhisah Jhembhuh reng - orengah ngelakonen bhejeng jemaah. Bhejeng jemaah se e kamaksod jiah bhejeng tasbih. Kabbhi oreng, deri rek kerek sampe se ba - mba, deteng kabbhi ghebey norok bhejeng. Se binek abhejeng neng langgher, se lakek bhejeng neng masjid. Make iyeh langgher bik masjiddeh dhep - addhebhen. Mon se lakek an bedeh imammah, bedeh sittong kyaeh ngimamin neng binek an. Keng mon neng lakek an adek imammah, se binek e imamin binek kiah. Semarenah abhejeng tasbih, imam bik jemaah nah mecah yesin tello kaleh. Marenah jiah atahlil ben mecah dhuweh se e pimpin imam.


Objek wisata merak nyaman, salah settong wisata se bhuru riya e resmiaghi ben Bupati Situbondo pas ngundang Anji ben Bu Khofifah, Gubernur JAwa Timur. Kennenganna bede e daerah tekok ka deje, ye semmak ka Baluran kiya, Dhisa Sumberwaru, Kecamatan Banyopote. Bede beberapa pantai e objek wisata ye ruwa pantai merak, pantai lempuyang, pantai kakapa, pantai balanan, pantai sirondo, ben pantai bato celleng. Wisata alam riya bede e settong kawasan, bisa lebat jalur darat ben tase`. Mun masok ka pantai riya ta` parlo majer, gratis. Pantai se jarang e datengngi oreng, ye kondisina seppe. Tape dari seppena bisa nengghu aslina pantai se bherseh ben segger tade` rombuna.


Carana jhualan e bengko ma' le sekat paju pertama kodhu sebbarraghi ka tatanggha, mun odi'na e daerah bengkoan ye jhe' lebat tatanggha, lebat kanca se bede neng sosial media. Tambeh bannya' kanca, tambeh raja peluangnga oreng se melleya. Kaduwe' ye nyebbarraghi ta' pera' sakale, tape kodhu bhan are. Tambeh ampo madhudhu dhaghangan e sosial media, bisa nambeh oreng terro melleya. Katello' aghebey poster otabe spanduk e bengkona, ma' le mun bede oreng lebat bhakal tao. Kaempa' jhual kiya lebat aplikasi jhualan enga' shopee, tokopedia, ben laenna. Jhe' loppa pole ampo masang iklan ma' le sekat paju dhaghanganna, pas etambeh norok programma gratis ongkos kerem.


Avatar,  biasanah e kenal moso James Cameron's Avatar. Avatar riyah film fiksi ilmiah petualangan Amreika Serikat taon 2009 se e sutradarai moso James Cameron ben e produserrih so James Cameron ben Jon Landau. Naskah film ifilm riyah e toles moso James Cameron. Film riyah e bentangi moso Sam Worthington, Zoe Saldana, Stephen Lang, Michelle Rodriguez ben Sigourney Weaver. Film Avatar riyah e tayang aghi perdana ning Odeon Leicester Square tanggel 10 Desember 2009 ben e rilis ning Britania Raya tanggel 17 Desember 2009 ben ning Amerika Serikat tanggel 18 Desember 2009. Film riyah olle review positif ben bhegus dheri para kritikus.


Telur petis ye riya olahan telur kolop pas epalappae bannya` rempah ben etambei petis odeng. Ye, pelng nyaman jhe` petis odeng, mun petis jhuko` bisa maaccen ka telurra. Pertama kali ngakan ben sekalian ajhar reseppa dari Bu Nyaina engko` e pondhuk. Bu Nyai Rini. Hobina Bu Nyai jhet amassa` macem-macem masa`an jhaba ben bede kiya se sulawesi. Salah settongnga resep se ce` nyamanna ye telur  petis. Ongghu nyaman masa`anna telur pettis. Pas bede bakto luang engko` pernah nyoba` aghebey, tape ta` pate nyaman rassana enga` ghebeyenna Bu Nyai. pajhet Bu Nyai settong riya paleng mantep ben nyaman mun amassa`. Sapa se ta` terro nyimbuwa ngakan masa`anna Bu Nyai riya.


Pettok, ngejegeh tata krama ben ngearghein oreng laen se jhughen negghu film e delem teater bioskop. Belluk, ngindarin ngibeh kakanan otabeh enoman se lok e ijhinaghi ke delem ruangan bioskop. Sangak, norok'en peraturen se berlaku ghebey ngindarin me-rammerh ben gangguen deri oreng laen. Sepolo, ngejegeh kabherseyan kennengan tojuk ben ruangan bioskop. Sebeles, nyempen bhereng pribadi secara aman ben lok ngeganggu oreng laen. Dubeles, mate'en hp otabeh gadget seghilok eng masok dek ruangan bioskop. Tello beles, ngindarin ngerokok e delem ruangan bioskop. Empak bhelles, norok peraturan se berlaku ghebey ngindarin kebakaran otabeh kecelakaan. Ajiah hal-hal se kodhu e perhatiaghi seghilok eng negghu film neng bioskop.


Neng ada'en sakola'an bannya' reng ajhuwal jhuko'. Neng seddhi'en reng jhuwal jhuko' bada kan baru se omorra latowa. Neng babana kan baru ajiya bada reng ajhuwal es cendhul. Es cendhul dhingla bada neng bhungkossa platek otaba gellas, barnana lebur. Neng paleng baba biasana abarna soklad, se tengnga abarna bhiru daun polana aesse cendhulla, pas se paleng attas abarna pote. Cendhul ekaghabay dari teppong bherras. Neng pasar pada bannya' se ajhuwal. Nyaman dhingla eyenom dalem kabada'an nas-panas. Es cendhul ajiya ecampor pate ban ghula cobbhu' se la ancor. Tape kenga'e jha' es cendhul areya ta' pada ban es cau. Maske pada ngangghuy ghula cobbhu' ancor ban pate, es cau andi' rassa se ta' pada ban es cendhul. Kadhang neng es cau ghi' eberri' tamba'an goder. Rassana lengnget. Polana bannya' nes-manessa. Mon es cendhul, rassana eppas. Ta' manes, ta' paker.


Mon kake kalakowanna dhaddhi tokang son, kake bhakal tobuk ngakan jhuko' dhaghing polana mon la lan-bulan ramme kalakowan kake bhakal ngakan jhuko' dhaghing sape malolo. kadhang katemmon maso ghajhi se kowana la apel-ghumpel enga' mantegha. ta' ekakan ta' nyaman ka se andi' parlo ya mon ekakan bajhi' ajhelling robana kakanan jiya la ta' addhu. poko' mon la segghut ngakan dhaghing sape maso ghajhi le'er gherra kabbhi kolesterol tengghi bhadhan berra'. pas kerrong ka dhar-dhaddharra tellor maso buja cabbhi. ya jha' la bliyet ngakan jiya sajan e Dhisa sakabbhinna pada olana ya kowa lang-tolang, dhaghing plappa celleng otaba mera. sambhel nyeyor pas belgoreng kentang se nyaynyay. ban kadhang sala la bannya' ghajhina palappanna ghi' etambai minnya' lettek ya sajan bang-kambangan bliyet ka tabu' nase'en gherra bannya' kotona.


Rudi le parak sebulen rutin norok sepedaan bik cah-kancah kantorrah. Sepedaan jiyah sereng elakone teppak areh Menggu. Bedeh pettok oreng se norok sepedaan engkal riyah. bektonah kiyah deri pokol ennem sampek pokol belluk siang. Rudi mesteh sarapan gellun neng romanah sebelum ngengkal sepeda makle bede energinah. Sepedaan riyah lebet jhelen cem-macem, norok sepedaan riyah lakar melebur dek ateh ben pole menyehat dek bhedhen. Sepedaan engkal riyah maghiyeh lessoh ben pole panas, keng keringet riyah beccek polanah olahraga. Buktenah le sebulen norok sepedaan, berrek'en Rudi bisa toron empak kilogram. Olahraga sepedaan engkal riyah bisa deddhi salah settong olahraga se ekesenneng ben Rudi mon bedeh bektoh kosong.


Dhina Minggu riyah engkok ajenjiyen bik Rizky terro neggueh film dek Bioskop. Bioskop se etojjhu bedeh neng Sorbejeh, kennenggah neng XXI Tunjungan Plaza. Engkok mon-temmon bik Rizky langsung neng bioskop sebelunna pessen tiket. Film se terro etegghuh judullah mencuri raden saleh se bingkeng areh riyah rammeh ekeceretah eman-dimman. Argenah tiketteh seket ebuh lebbih larang polanah melleh e areh Minggu. sebelunna masok dek ruangannah, engkok bik tang kancah melleh enoman bik popcorn. Teppak'en negghuh film ah engkok bik Rizky lok acacah sekaleh, kita padeh fokus nenggu caretanah film. Negghuh film riyah cokop abit korang lebbi duek jem, tapeh lok kastah margenah caretanah lebur bedeh ghejek'en ben bedeh begiyen seriussah


Bektoh areh minggu dion ben tyas nengghu pertadingan sepak bola neng gelora stadion, selama pertandingan seru ben suportif adek se nakal. Dion seneng maso tyas mon nenghuh pertandingan suportif. E bektoh babak pertama tyas tak sengaja ketemuh kanca kellasah akhirra tyas detengih kancanah ben ngajek kancanah nonton abhereng mareh lebih seru ben rammih suporterrah. Begitupun maso dion ketemu maso kancanah kiah akhira akompoll bhereng menikmati pertandingan se seru. Namun e tenga pertandingan bede salah sitong suporter alempar botol bekas aqua ke delem lapangan amargha se edukung kala, akhirra e delem stadion ricuh ben rammih. Namun dhulih e atasi maso polusi ben panitia mare tak sajen rajeh masalanah.


Bada reng bine’ nyama Sarni. Ta’ andi’ ana’. Neng settong bakto, tareppa’en nyare kaju neng alas, tatemmo bi’ raksasa se terro ana’ ghabay ngakan. Sarni ajhellasaghi jha’ dhibi’en ta’ andi’ ana’. Marena jiya raksasa jiya amerri’ bighina temon. Raksasa merri’ tao jha’ du mingguagghi’, dhibi’en la andi’ ana’ pas dhing ana’en la dapa’ ka omor 6 taon, Sarni kodhu maghi ana’en jiya ghabay ngakanna raksasa. Ennem taon la lebat. Raksasa naghi jhanjhina. Sarni ta’ enda’ pas menta tolong ka reng tapa ma’le dhibi’en bi’ ana’ bine’en alaban raksasa. Sampe’ etabang, ana’en se anyama Timun Emas alaban ngangghuy kantong aesse bighina temon, buja, jharum, ban acan. Maske eberri’ cara ban maloka raksasa, raksasa ghi’ arassa bisa nabang Timun Emas. Tape dari kalowarra songay se acampor cellod panas, raksasa jiya nyellem kapanasan ban mate neng jiya.


Kagiadhen Preien sareng kaloarga biasannah e Essen sareng kan Ngakan neng romannah kakak kakak se ampon la apesa Roma sareng Roma tuah ka'dhinto. Alhamdulillah wa syukurillah, gaduwan gan tretan se kompak ban Saleng ajhaga silaturahmi areng shareng. Biasannah akomool nekah essennah kan Ngakan, bheygebeyen, ajeg rojeg, ngandok bakso, kar bakar sate ban kagiaden Laen epon se maelang kagiaden ban kasibugen neng kantor. Manabi se binek paleng sibuggeh neng dhalem dhapor asak massak , manabi se lakek badah se nongkrong, badha se aseberse, badha se entar melleh pan apan ruah. mana i se krucil bhaviannah amaen. pokok dalam settong Roma ruah heboh ban rammeh ongghu manabi ampon la akompol sakaloargha ban sataretanan


Juru massak otabeh koki otabeh chef ajiah oreng se tugasseh ngebey resep, nentoaghi ben naker han-bahan massakan, amassak, nyajiaghi kiah kakanan se nyaman rassanah, ketelak bhagus tampilannah, ben layak ghebey e bhejer. Sala sittong juru massak se ajiah juru massak se alakoh neng hotel. Seoreng juru massak hotel lok cuma alakoh delem nyiapaghi menu utama (main course). Juru massak hotel kiah alakoh ngebey kakanan pembuka (appetizer) ben kakanan penotop (dessert). Seoreng juru massak biasanah andik bidang keahliannah bik-dhibik edeng. Bedeh se pelak kakanan Jepang, bedeh spesialisasinah neng kakanan Italia, bedeh se fokus bik kakanan Perancis, bedeh kiah se kakanan Cenah, Korea, ben en-laen.


Kabiasaan mecah buku ghi' jhaman samangken neka ampon la Korang, amargha sareng perkembangan jhaman ban minat Masyarakat sareng maos buku nekah minim. Kaula mecah buku neka ampon la daddhi hobi dhari gh' kennek Sarah saenggha ru guruh ngolok kaulah si kutu buku ban nek kennek cabbi lete'. Padahal loh bannyak Sarah manfaattah mecah buku nekah, anapah mek Korang minat napah pole Lok e padaddhi sareng hobi se bermanfaat. Pan saponapan manfaatdeh mecah buku neka sala settongah ghi makuat saya pekker otek manossah, saenggha manossah nekah maggih le tuah ghi' paggun engak an Lok cepet loppah. salaen neka, dhari Bannyak na kalimat se e becah neng dhalem buku, bisa nambaaghin kosa kata SE bhakal e temmoh sareng sampeyan ban Lok Toman sampeyan merenge dhari kennengan Laen selain dhari buku. Ban SE paleng terakhir manorot kaula, engghi ka'dhinto daddhi aset saomorrah odhi'ghabay oreng se dhujen macah ban nyare elmoh. Daddhi marah? Toreh daddhiaghi macah buku neka hobi e Bhakto loang bahan Bhakto segghuttah sampeyan.


Sinta mole dheri kampus so kancanah nompak motor. Dhepak ghen lampu mera, kancanah sinta ngabele mon lapar, polanah ghitak ngakan dheri pagi. Polanah roma ghi jheu akhirrah Rinta ben kancanah nyareh kennengan ngakan se nyaman ben bede kennengan parkir se leggeh. Sinta ben kancanah pas nemmoh cafe se corak bgehus, nyamanan Cafe Djoeragan. Pas mareh parkir, sinta ben kancanah maok ka delem. Pas masok sinta ben kancananah ngejjhit polanah cafenah luas sarah ben tak engak ning Malang, tapeh engak ning jogya polanah bede saung-saung se bentok roma joglo. Pas masuk SInta ben kancanah pas tojuk ning stiiong saung joglo se ghik kosong pas messen menu. Pas menu dheteng, ternyata kakanannah man-nyaman ben arghenah mode.


Serah se lok onengah Ustad Somad wkwkwk manabi oreng Indonesia jareya nyebutaghi ustad kondang. Ustad Somad jareya ustad aslih Indonesia se fokus ceramannah paneka hadis ban fikih. E sbhut ustad kondang amargha amanabi  ceramah jareya locoh ruah napah pole logattah lebur sarah ban unik. Ban Ustad Somad jareya sabelummah ghaduwan anak lakek dhari bineh se pertamannah se a bineh e taon 2012 ban la ampon a pesa e taon 2019. Ban taon 2021 jareya Ustad Somad ampon la abineh sareng fatimatuz zahra ban ghaduwan potra lakek se ghi' buruh laher e taon jareya. ustad Somad paneka ampon la kasohor sa Indonesia. Amargha manabi a ceramah la dhepak ka man kamman ruah.


Ngenom susu ajiah cara se bhagus ghebey merrik asupan kalsium dek abek tapeh manfaatteh susu lok keng ambu sampe diyeh. Susu kiah nyediaaghi protein, vitamin, ben en-laennah. Manfaatteh susu e antaranah bisa mertahanaghi kekuatan tolang polanah susu ajiah sombher kalsium ben fosfor se bhagus. Keduwek kandungan ghellek e parloaghi ghebey perkembangan ben ngejegeh tolang ben ghighi se kuat ben sehat. Bisa kiah ngorangen resiko osteoporosis ben fraktur tolang neng budien areh. Susu ngejegeh kesehatennah tolang. Selaennah jiah, susu ngebhentoen tombunah otot. Mayoritas proteinnah e delem susu ajiah kasein bik whey. Keduenah ngebhentoh perkembangannah massa otot ben ngorangen lemak neng abek.


Pan saponapa pertandangan bal balan jareya lakar la maghabay tegghiren karebbhe dhibi'. Namong manabi sampeyan onenge neng dhalam berita radar jaruah, napah bendher ghi oreng se a lomba neka bedeh aghinnah pungli neng dhalemmah ?. Samangken bedeh reng jhujur neka lakarrah la mlarat, napah pole ghebey keng acara olahraha ka'dhinto se eka'dhimmah hal neka lakaran lok bisa e prediksiin pole sareng pan saponapan manossah. Sebab neka hal se lok nyana ongghu ruah beritannah. Masak iyeh bedeh pungli keng coman amargha lomba bhein. Sadhajana lok bisa jhur jhujhuren jaruah tekka'ah settong bidhang bein jha' nyak bennyak. Kalabhan dhari bedennah hal jareah tantonah lakar maghabay rengsah neng ateh. Jha' sampe' kita toro'en kalakoan jareah ghi tretan.


Campor Lorjhu’ biyasa ejhuwal neng Dhamabu. Biyasana ejhuwal neng pengghir jhalan. Kakanan jiya la tamaso’ ka kakanan se bada neng polo Madhura. Polana kakanan jiya tamaso’ ka kakanan se karaddhu bi’ jhilana bannya’ oreng ban andi’ rassa se ta’ pada bi’ campor laenna. Mon ghun campor biyasa la bannya’. Areya se ta’ biyasa polana bada lojhu’en. lorjhu’ arowa padana bi’ kerrang se bada neng tase’. Tape biyasana lorjhu’ bisa etemmo neng bha’-tambha’. Campor Lorjhu’ bannya’ ekakan bi’ oreng lowar. Campor reya tagher maso’ ka felem polana viral. Bisa etegghu neng felem Aruna dan Lidahnya se maen arowa Dian Sastro. Sampe’ eghabay felem baila reng Madhura kodhu bhunga marghana kakanan se bada neng Madhura, se sampe’ sateya ejaga ajiya bisa ekennalaghi ka oreng lowar.


Ben laghuh sebelum mangkat ka kantor jaka mesteh meluangkan bektonah sekejik gebey olahraga push up otabeh tritmil. Jaka biasana olahraga ghun 30 menit, amargha samarenah olahraga langsung yap siap mangkat ka kantor. Terkadang jaka lari pagi aleng leng komplek mon jegenah pagi pokol empa’ amarghna bektona benyak. Biasanah jaka mon ghi’ bedeh bektoh lebhi jaka sarapan roti ben susu eromanah tape mon la mepet bektonah biasanah minta bekal ghebey egibeh ka kantorrah. Tubuhnah jaka sehat ben bugar amargha setiap paginah rutin olahraga ben nagakan kakanan se sehat ben terarut. Jaka melalukan rutinitas olahraga amargha tero bedenah sehat ben tak gempang sakek.


Sateya, ye teppa`na molae taun baru engko` ajhualan ne` kene`an panengnga bede nak kanak SD ben SMP les ka bengko. Engko` aslina la abit lambe` adhadghang, molae dari SD la tao ajhualan ghuringan aleng leng ka bengko-bengko. Mare ruwa bhuru jhualan pole pas SMA, ajhual kerajinan se dari kain flanel. Biasana ejhual dalem bentuk ghantongan konci, hiasana kamar, ben brossa kodung. Pas Kuliah engko` tao ajhual kakanan ben buku sampe` semester empa`, pas ambu lun. Ye sateya molae ngantang pole jhualan camilan enga` beng beng ben laenna. Nyaman mun jhan ojhan mi` ghangghu` wa reng oreng ben nak kanak kene`. Ollena ye bede, kadhang seppe. Tape ye sokkore bhai lah.


Apem neng dhisah jiah bennyak macemmah. Bedeh apem se bentuk mangkok akadik neng pasar, bedeh se ngangghuy deun ghedheng, ben bedeh kiah se bentok kom leper. Make bentok eng dhe-bhidheh, bahannah pagghun padeh. De-padeh ngangghuy santen. Mon neng dhisah, biasanah santennah olle ngiling enyor dhibik dek tetangghe. Padeh bik deunnah ghedheng melleh dek oreng. Dhun-adhunah e ghebey ben beddhenah e berrik'in deunah ghedheng. Sang dheddhih dhun-adhunah e pamasok dek beddhenah pas e tuap. Marenah e tuap, dentek sampek attasseh mekkar. Mon mekkar berarti jago ben bisa e angkes. Mon se bentok eng kadik leker ruah attasseh e berrik deunah pandhen.


Barung Bebek Rizki setiya raghap magghi ta' pate abit mokka' enga' barung Bebek Sinjay se la abit. oreng Madhura se entar ka lowar otaba ka Surabaya biasana pagghun ambu ka barung Bebek Rizki reya polana oreng Madhura senneng bhibhik apa pole cengina cengi pao. barnana barungnga mera ban bada tolesan Bebek Rizki. Ajhuwal kakanan se aropa lalapan bhibhik ban ajam srondeng otaba ghuring. Barung reya setiya banne ghun settong tape bannya' e ghir pengghir jhalan samarena Suramadu otaba sabellunna Suramadu mon dari Madhura. Arghana ta' pate larang ban rassana kakananna nyaman. kennengnganna lebar ban ta' sompek. Bhan lebat jhalan ka Suramadu mon bada barung barna mera ajiya pagghun Bebek Rizki.


Olahraga tolak angkat otabe mon bahasa inggrissah push up  riyah olahraga se mesteh elakone gebey pemanasan. Push up riyah bhedhen napang keng etahan ben sokoh bik tanang. Mon olahraga push up riyah ngelateh kuattah otot dedeh, bahu, punggung ben tanang. Mon gik awal ajer push up riyah bisa elakone semenet gellun, mon semenet le kuat pas tambahen bektonah sampek dek lemak menet. Push up riyah settong olahraga se lok nagghin ngebutoagih alat ben bisa elakone edimma bein.  Mon push up riyah elakone rutin jughan bisa nguatagih jantung. Olahraga riyah mon gilok terbiasa lakar sossa neng awal, keng mon le biasa arassah gempang.


Ghangan tarnya' bada duwa' macem. Bada ghangan tarnya' se daunna lebar. bada ghangan tarnya' se daunna kene'. Tarnya' lebar biasana eghabay sayur neng reng jhuwal peccellan. Bisa keya eghuring campor teppong epadhaddhi karepe'. Mon ghangan tarnya' se daunna kene', areya bisa eghabay ghangan tarnya' se ekowae bhenneng. Biasana oreng bannya' ngakan ghangan se daunna kene' areya. Banne ghun reng towa se bisa ngakan ghangan tarnya'. Bisa ekakan bi' bhaji' keya. Bhaji' jiya biasana ngakan se daunna kene'. Polana eghabay ghangan se bada kowana. Polana tabu' bhaji' reya ghi' lemmes. Ta' ghali. Tako' bada pa-apa dhing epakane kakanan se kasar. Apa pole se tada' manfaatdha.


Benyak red-mored se nanyah tentang olahraga apa se gebey ma sehat ke beden, pak tio jelas agih sekabhinnah olahraga a sehat ke beden tape deremmah caranah kita se mengaplikaskannah ke beden, benni ghun olahraga molloh tapi pola tidur ben ngakan koduh ejegeh agar beden sehat ben tak gempang sakek. Pak tio ajelas agin olahraga se gempang adalah olahraga jelen sokoh ben lari kecil. Pak tio a jelas aghih oreng se jarang olahraga bisa mendapak kan tubuh lemes ben tak sehat apa pole mon ngakan ben seromben sajen gempang sakek. Pak tio jelas agin pentingah olahraga pagi ben sarapan pagi, minimal olahraga pagi 15 menit smape 30 menit.


Ning pasaran benyak e jhuel jenis-jenis jhukok. Dheri se ghempang e tangkep ning tasek sampe jhuko'jhuko; se langka. Benyak kiyah jhukok lokal ben jhukok se e import. Ngakan jhukok kiya bisa e pangaruhi moso budaya ben tradisi reng-orengah. Misallah engak Jepang se biasah ngakan jhukok' matta sampek bede menu shusi se nganghyu jhukok matta. Ning Indonesia, rang-rang oreng se ngakan jhukok matta. Kabenyaan kabhi jhukok pagghun e massak ghellun sabelun e kakakn. Tapeh sakabhinah cara ngakan jhukok, ben ngakan jhukok apaan bhein, kabiasaan ngakan jhukok riyah bhegus geheby bheden se parloh asupan protein. Mon alergi ka jhukok bisa memenuhi kabhutoan ka protein dheri protein se bedeh ning kacang.


Tv se modelannah samangken kan lok usah kabel se epaaddeh neng attas ruah kan. keng coman ngangghuy TSB kan samangken ryah. Toman ghi bedeh ceretah locoh sraah ryah neng dhalem roma kulah. Bhakto neka tang ebhu kan lakar senneng ngoladhi felm ikatan cinta juah se jhen dhujen ban neng sennengah bhuk ebok jhaman samangken. Lajuh dhari neka lakaran bhakto ruah sadhajana tv neh epate'en kabbhi se manoal neka daddhi tv sekodhu ngangghuy TS. lajuh tv nah lok odhi' ban ngamog sa esse rma melanah bedeh se marosag tv nah jareah. Lajuh marennah areah dele tv nah e tap kotap sareng tang ebhu takok bedeh pa apah neng tabungah. Kulah keng cokop ngelkel sarah, melanah samangken sajhen cangghi kabbhi kabadha'an.


Yono re-saareh alakoh dhedih fotografer ning sittong agensi ning sorbhejeh. Dhelem saareh Yono bisah moto benyak produk tapeh biasanah Yono ghun moto maksimal 2 produk. Mon cek sibok nah areh ruah yono bisa mole lembur dheri kantor ka romanah biasanah dhepak pokol 9 otabeh 10 malem. Aruah biasanah ngalak 3 produk otabeh mon entar ka 1 klien se romanah jheu ben benyak kendala bektoh ngalak foto engak pencahayaan se korang otabeh model produk se tak bhegus. Tapeh mon areh normal Yono biasanah ghun nengguh sittong produk. Ghebey menunjang kalakoannya Yono andik kamera dhibik se e bellih dheri hasel nabung bektoh ghik dhedih freelance fotografer.


Bhingkeng areh riyah bedeh olahraga se senneng elakone bik engkok. Olahraga riyah cokop terkenal neng luar negri ben anyar neng Indonesia, nyamah olahraganah pound fit. Olahraga riyah koca'en oreng gebey lateyan kardio. Engkok le parak tellok bulen rutin norok poun fit riyah, biasanah semenggu sekaleh lateyan neng GOR e Sorbejeh, edhissah bedh pemandu olahraganah ben bennyak oreng se norok, lebur ben rammeh deddhi pas semangat se olahraga. Awallah engkok eajhek kancah gebey norok olahraga riyah, pas aherrah sampek kederui dibik. Keng selama olahraga riyah engkok ken ngebeh matras dibik, mon stick pound fit gik ngenjem andik'en kancah. Engkok gik nabung gebey melleh stick dibik, argenah cokop larang mangkanah gilok melleh sampek setiyah.


E lansir deri American Chemical Society, ozon fungsinah nyerep sebegien rajeh radiasi ultraviolet mataareh ben nyegghe radiasi bahaya depak dek permukaan bhumeh. Ghempangah, lapisan ozon ngelindungaghi odik neng bhumeh deri radiasi mataareh se bahaya. Keng gas CFC se depak dek stratosfer bisa ngerosak lapisen ozon. E lapisen stratosfer se tegghi, CFC atemmoh bik foton se energinah tegghi deri sinar mataareh. Tebhenah gas se ngebentuk jiah e paduccol. E lansir deri Chemistry LibreTexts, klorin (Cl) delem CFC ngancoren bennyak ozon (O3) polanah atindak dheddhih katalis. National geographic ngocak jhek sittong atom klorin bisa ngancoraghi lebbi deri 100.000 molekul ozon. Lebet reaksi jiah klorin ngerosak lapisen ozon se ngelindungaghi bhumeh.


Tang nyamah Sofian Hadiyanto. Sengko' la aoamor 30 taon. Deri ghi' keni' tang hobi anyanyi. Lebhet nyanyi, sengko' aromassah bahagia. Tang emma' ngoca' je' tang suarah lebur. Deddih tang emmak nyoro sengko' norok les vokal. Sajekkeh sengko' noro' les jiyah sengko' aromassah percaya diri. Terros sengko' seghut norok lomba nyanyi e man-dimman. Kadeng sengko' kala, tapeh ta' pa-apah. Polanah se paleng penting ghebey sengko' pokok anyanyi. Mennang otabeh kala jih ghun aropa'aghi bonus se sengko' ka olle mon ontong. Maske dha'yeh, sengko' paghun usaha anyanyi semaksimal sengko' bisa. Samarenah jiyah, sengko' andhi' ca- kancah padeh senneng ka musik. Akherrah kami motossaghi abentuk grup band.


Tajin nasek riyah sereng esediyaghi bektoh sarapen. Rassanah tajin deri nasek pote riyah gurih nyaman. Cara agebey tajin riyah lok mlarat. Se kodhu esiapaghi neng awal nekah berres, buje ben aeng pote. Semarenah bahan bedeh, terros berres jiyah etambahen aeng emassak ngangguy panci eattassah kompor. Berres se emassak nekah sambih teros egeluy makle lok potton. Tambaen buje sakonek makle bedeh rassah accen gurinah. Berres egeluy sampe deddhi tajin se lecak, ben aeng gellek se epasang le tadek nyosot. Mon semarenah tajin deddhi, komporrah bisa epatek'en ben tajin siap ekakan ngak-angak kokoh. Tajin riyah coman deri tellok bahan, cara agebeyyah gempang ben sekejjek mon agebey kakanan riyah.


Bedeh sittong anak se nemmoen hobi anyar. Anak jiah cek leburreh dek seni ngebey nak-ennakan deri kain flanel. Ajiah molaen ajher dhibik tentang cara ngunteng, nyeik, ben ngeghembher bentok nak-ennakan se e katerroen ajiah. Marenah beberempah bektoh anak jiah molaen ngebey bennyak macem nak-ennakan bik desain se dhe-bhidhe. Ajiah nyuel hasel ghebeyennah dek cah-kancanah neng sekolaan ben olle benyak pujien ghebey hasel karyanah. Anak jiah cek bhunganah bik hobi anyarrah ben ajiah terus ajher ben akreasi ghebey ningkataghi kemampuannah. Ajiah kiah molaen lebbi percaya diri ben bhunga marghenah le nemmoen sesuatu se ajiah leburin ben bisa ngaselaghi sesuatu se amanfaat ghebey oreng laen.


Usaha apa bhai jhe` ghibe sompek mun pas rogi raja. Nyamana bhai usaha, ye kabbhi paste bede pasang sorotta. Bede bajana oreng e attas, bede bajana e babah. Parlo e koreksi arapa abe`na riya ma` rogi raja. Pertama tengghu ghellu edimma se salah, tengghu keuangan se maso` ben kaluwar. Kaduwe` kodhu ngoreksi abe`na dhibi` apa ye pas ajhualan ruwa kadhang endi` rassa se begh manyombongaghi abe`na apa enje`. Parcaje ta` parcaje ye, oreng mun la sombong e dimma`a bhai, bhakal semma` ka kaancoranna abe`na. Katello` coba ye jhe` terlalu parcaje ka pegawaiya. Usaha riya jhet resikona mun kadhung ancor, otang tager sajheget sampe` ngenjham ka rentenir. Saporana ye.


A langngoy lakar masehat ka badhan ban lakar e yakene sareng kualh bisa matengghi badhan kita jareya. Melanah dhari ka' dhinto kulah ghaduwan pan saponapan carah sopaja kita bisa ceppet taoh carannah a lanngngoy baik neka neng songay, tase' otaba neng kolam renang jaruah. Melanah dhari neka manabi sampeyan ghaduwan alek ghi' kenek neka dulih soro ajher a langngoy sopajha bisa tengghi ban ghaduwan bhadhan se bhagus. Carannah jareya cokop ghampang, a latean ben areh ban ghadue pelateh se lebbhi oneng. Manabi kulah ajher ka ramah kulah lambannah. Jha' kalep ajher pernapasan ghellun male koat dhalam aeng ban jha' kaloppaen jughan pemanasan ghellun male lok kram secara ba tiba.


Jhaman canggih enga` sateya apa se ta` bede mun soal peralatan massak, kabbhi bede ben ta` parlo ra sara enga` jhaman lambe`. Contohna panci serbaguna, sesuai bi` nyamana bisa e angghuy apa bhai. Molae dari ngolop, nuap, aghuring ben mangghang enga` oven. bede se gi` ngangghuy kompor gas, tape bede kiya se la angghuy listrik. Mun angghuy listrik ye bisa menghemat ka tabung gas ben bisa e angghuy nak kanak ngode se biasana gi` ngekos. Cokop alat settong tape bisa eghunaaghi apa bhai. Pera` kakoranganna salah settongnga ye ghebey oreng lkorang pengalaman ngangghuy alat massak se lebih tradisional ben macem-macem laenna, polana kabbhi la bede.


Kak Cakra setiyah mareh eteremah PNS neng BPPT cabang BRIN neng Sukolilo, Sorbejeh. Kantorah Kak Cakra riyah kennengah semmak bik kampus ITS Sorbejeh. Kak Cakra riyah lambek kuliah S1 neng ITS jurusen teknik perkapalan, lakonah setiyah deddhi pengrekayasa se agebey ben alaisis kapal neng BPPT. Kak Cakra riyah lakar senneng agember deri kennek, mangkanah lakonah setiyah lok berrek polanah lakar sennengannah. Kak Cakra se tes PNS riyah segilok'en lakar ajher ongghuwen nyiapagih kabbhi se ekabutoagih. Polanah semmak bik kampussah lambek, Kak Cakra pagghun sereng etemmoh ben dosen-dosen lambek teppak S1. Kak Cakra senneng jughen polanah lakonah setiyah padeh ben lambek jurusen kulianah, deddhi elmonah manfaat.


Zeman setiah bedeh enuman se ekocak es boba. Bedeh kiah versi enuman lambenah otabeh enuman tradisional se e kocak wedang ronde. Enuman wedang ronde asallah derih Jebeh Tenga. Enuman jiah mun e jelling aingah abernah coklat. Bedeh essenah terbunter andik bernah cem-macem, bernah mera, biruh, otabeh koning. Mun e kakan se bunter jiah bedeh beik-eng a esseh kacang sangngar. Rassanah kom nyel-kenyel san e pappak. Selaen jiah, essenah wedang ronde jiah bedeh roti, lang-kaleng, ben mutiara se a bernah mera. Rassanah wedang ronde riah arassah jeih. Wedang ronde tepak mun e yenum bektoh lem-malem ghebey me angak beden ben gebey ghuk-ghengghuk.


Bede nyamanna ben bede ta` nyamanna mun asapedaan ka daerah se begh bahaya. Kabbhi olahraga se addhu ngal bengalan ruwa ye mun berhasil kobassa. Oreng senneng asapeda ka daerah ghunu8ng otabe kennengan se sara panengnga bisa nyambi nengghu pemandangan alam se seggher ben endi` kapuasan ate dhibi`. Apapole mun elakone pas bede bharangnga. Ongghu ta` mabhusen ben ta` karassa kasohna. Mangkan mun bisa pas sapedaan bede kancana paleng enje` ye kaduwe otabe katello. tambeh bannya` tambeh nyaman. Bisa foto-foto e daerah ghunung sambi ngopi biasana ben kan ngakan mun bede oreng se ajhualan. sekalian bisa ngalencer ka kennengan se bhagus alamma.


Benyak hasellah tasek sala settongah jhukok ennus. Mun derih sekottah, ennus jiah jhukok se a sekot engak tabung ben andik beden se lecak. Andik engak beng-beng e bedennah. Cetakkah ennus jiah engak cetakkah lanas se e kocak tentakel. Deddhi mun bektonah e delem aing, ennus bisa a gerrak bik tentakellah jiah. Ennus masok ke delem jhukok se lok andik tolang budih. Ciri kash derih ennus jiah bedeh tinta celleng e delem bedennah. Manfaattah kaangghuy ngelabuen moso. Deddhi makle lok ketella bik mosonah, ennus mekeluar tinta cellengah jiah. Ennus andik tolang e ebedennah ken tepes, tolangah jiah bening bernanah engak plastek.


Bela ben dina ben areh rebuh rutin entar ka kennengan olahraga yaitu gym. Bela ben dina seneng tempat deh amargha kennengan khusuk oreng binik ben alat-alat olahragana lengkap. Deri alat berat burbel se kenik sampe se rajeh bede kiah treadmill, mesin eliptis ben pijakan tangga, smich machine, rowing machine, cable machine, squat rack, alat pulldown machine, pec deck machine, leg press machine ben statis bicycle. Alat-alat e tempat gym sangat bermafaat gebey oreng se entar ben kebutuhan masing-masing. Bela ben dina tak Cuma norok rutin gym ben areh rebuh tape norok kiah rutin ben areh jumat zumba, bela ben dina seneng amarga ketemuh benyak oreng anyar mon entar ka zumba.


Bal volly riyah kodhu wajib bedeh mon terro maen volly. Bal riyah ye padeh bentuk'en kaden bal biasa, bernanah cambur bedeh koneng ben birunah. Bal volly riyah berrek mon egibeh lok kaden bal plastik gebey en-maenan. Bal riyah lakar egebey berrek polanah makle nyaman gebey servis otabe nokol teppak maen volly, deddhi bisa pas santak tokolannah. Mon lok biasa maen volly, pasteh teppak nokol bal riyah arassah abek sakek, mangkanah amaen volly ngangghuy bal riyah kodhu sereng lateyan. Bal volly riyah bisa awet mon erabeten, keng mon lakar sereng eangghuy bal riyah bisa rosak kiyah. Argenah bal volly riyah ye lok ngode keng lok larang kiyah, melle settong bal volly riyah bisa awet gebey maen volly se kancaan.


Jhejhenan pasar se nyaman bedeh salah settongah mendut. Mendut riyah bentuk'en kotak ebungkos bik deunnah geddheng. Bernanah biruh kedeng pote, esseh neng delemmah bedeh nyor ben guleh merah se rassanah manes. Mendut riyah egebey deri tepong plotan se ecampor pathenah santan. Massak'en mendut riyah etuap e soblughen neng attasah kompor. Kue mendut se le mateng riyah rassanah lembuk teppak ekekkek.  Biasanah mon oreng andik hajat neng roma, sereng gebey mendut riyah. Ngakan mendut riyah biasanah gebey dhujen. Magghi bentuk'en mon ejelling ketelak biasa, keng rassanah cek nyamannah. Mayuh ca-kancah mon terro taoh rassanah mendut riyah bisa melleh dek pasar, aregnah mendut se ejhuwel neng pasar ngode coman duebuh ropiah.


"The Life Of Pie" pangajharan odi' se bada e dalem filem. Pie se ngambang eyattas tase' abhareng ban keban alas enga' macan bisa odi'. Sanajjan ta' ghampang tape Pie ta' toman nyalaaghi kabada'an ban lako ajhuwang kaangghuy odi'. Sanajjan oreng seppona sedha eyanyo' omba' raja tape na'-kana' reya pagghun nyare cara da'remma se bisa'a odi' tape ta' marogi ka keban se bada e parao kenne' seetimpa' dhala aherra bisa akor ban macan se sabellunna ngakana aba'en. Mon ghita' nyongngo' dhuli nyongngo' ongghu lebur sara ban ta' kera rogi. Tape cora' ghi' tada' se ngangghuy bhasa indonesia. se bada ghun tolesan Arte dari dha-kndha  se bada e dalem filem. The Life Of Pie filem se asalkan dari India.


Engko’ monla entar ka pasar la ta’ ro-karowan se anyama kakanan. Kakanan bannya’ ejhuwal oreng neng pengghir jhalan. Biyasana se ejhuwal arowa jhajhan pasar se la bada molae lamba’. Sala settongnga rap-orap. rap-orang ajiya cem-macem. Bada se dari sokon bada se dari obi ban bada keya se dari tenggang. Bada pole se ghun teppong, rassana bak accen. Keng nyaman mon ekakan. rap-orapa ajiya biyasana ekakan bi’ enyor parodhan. Biyasana ejhuwal dhing lagghu. Mon nare’ sakone’ kadhang melle la ta’ kera melo. Melo lampeddha karo. rap-orap ajiya bisa keya ecampor bi’ plotan. Keng ta’ nyaman mon rap-orap jiya eberri’ ghula. Polana rassana dhibi’ la manes dayya. Mon eberri’ ghula tako’ sajan manes ban rassana bisa lengnget. Biyasana mon sabbhan ghi’ engko’ kene’, melle rap-orap lemaratos bhai la bannya’ ollena. Kennyang.


Kakanan deri daerah Madureh benni ghun sate so bhibbik. Madureh andhi' kakanan "Soto Madureh" se nyaman ben istimewa. Soto madureh riyah benni ghun bisah etemmoeh e Madureh tapeh e daerah laen la bennya' se ajhuel. Kuwanah jhellingna bhenning tapeh sabenderreh bennya' camporan plappa e kakanan riyah se aghebey kakanan riyah lemma'. Padahal kuwa soto riyah ta' ngangguy pateh sama sakaleh. Kuwanah eghebey deri camporan jheih, bhebeng mera, bhebeng pote, serreh. Sabenderreh soto riyah de-bideh e bhen kabupaten e Madureh. Deri cem-macemmah soto e bhen kabupaten se badha, ciri khasseh ngangguy deging sapeh se e tok-kettok terros e lengkapih paru, jeroan, so bhebet.


Kake mon terro entara ka kennengngan bhareng pacarra. Jha’ entar ka se ramme. Kake bisa dateng ka tase’ dajanna neng Sumennep. Bada tase’ lombhang. Kor jha’ entar tareppa’en liburan. Mon karo entara ghabay masenneng ser-seranna, kake bisa ngeba ka dissa. Bannya’ bhungkan cemara odang se bisa ajaga ser-seranna dari panassa are ban ate. Kake cokop nompa’ honda. Panassa kake bakto neng e jhalan bhakal eghante’e bi’ cellebbha angen tase’ Lombhang. Mon terro amaena aeng tase’, bisa keya. Kake bisa keya nompa’ jharan bi’ ser-seranna. Nompa’ wa’-duwwa’an ma’le katon bhunga. Mon bisa mabhunga ser-seranna, kake pagghun ekoca’ reng lake’ otaba reng bine’ se bisa manyaman. Bisa senneng, senneng bhareng. Sossa, sossa bhareng. Nyaman mon ghun nyarea kennengngan ghabay healing, ca’en na’-kana’ sateya.


Kagiadhan rutin se ekalakoh oreng Madhura jareya acem macem, tapeh bedeh se lok satuju sareng kabadaannah amargha manabi ca'en reng bannya; jareya lok neremah kabadaannah. Sala settongah jareya kabadahannah acara moloden. Nah, bannyak sarah oreng se lok setuju sareng jareya amargha hal neka menyimpang lok masok dhalam ajharan agama eslam. Tape manabi manorot kulah ghi sae sae bein, arapah ? Sebab aneka rassah dhari sokkor amargha badannah kalaheran Nabi Muhammad. Nah padeh bein sareng ulang taon juah arapah mek bedeh ulang taon sedangkan ka ajunan nabi Muhammad bein e kocak bid'ah ban laen epon. Ghi' ghemogeh bisa nengale lebbhi sae pole.


Sadhajana pasti la oneng anapah Reng oreng kabannya'an hobi Sarah nengale film. Amargha sareng film neka mereka langsong ajhar dhari sateyap kejadian. Tapeh sampeyan la ampon oneng, manabi badha teknik tersendiri kaangghuy lastarennah nengale Film. Manabi sampeyan terro taoah kadhinapah pelampiasan nyaretaaghin film se ampon e tengale. Sampeyan bisa ghabay ulasan tentang film se ampon panjennengan tengali. Lastarennah jariyah, sampeyan bisa toles neng sebuah word otaba pdf gellun ghabay kerangka. Nah, manabi sampeyan senneng amaen Instagram, kita bisa langsung upload neng media sosial tentang Apah se ampon sampeyan rassah lastarennah nengale neka. Ongkapaghin bein. Ban ghebey gellun Desain postingan male lebbhi sae.


Bada pole se para' pada'a bi' kalompang. Pada etowwab ban ebhungkos daun kan keddhang. Nyamana bi-robi. Bi-robi bidhana bada keddhangnga neng dalem. Mon kalompang tada'. Bi-robi pada ngangghuy ennyor. Tape ennyorra ta' eberri' aeng ban buja. Rassana pada manes. Seddha' mon ekakan samarena ngakan nase'. Bisa keya kakanan jiya epadaddhi ghu'-ghangghu' monla sengka sengakana. Polana ngakan duwa bundhu' bhaila kennyang sara. Arghana bi-robi pada se ghan sebu. Bada keya se ghan duwebu. Aghantong ghan raja enja'en jhajhanna. Bi-robi pada bi' kalompang. Pada ejhuwal neng dhisa paseser. Mon neng pasar, engko' polana ta' toman nemmone. Ghun rap-porap se bannya' neng ghir-pengghir jhalan salanjhang pasar.


Salah settong kakanan se ta` pernah bhusen e kabbhi kalangan ye ruwa ghuringan.Ghuringan tak pera` polana regghe se mode, tape ghurih, ben nyaman. Bede gorengan macemma se bergizi padena tempe ghuring, tahu pettis, ote-ote se bannya` sayurra, ben gheddheng ghuring. Oreng Indonesia riya umumma pajhet senneng kakanan se ghurih ben lemak. Ta` lagghu, aben sampe` malem reng oreng ta` bhusen ngakan gorengan. Apapole mare riya para` bulan puasa. Biasana oreng ngakan ghuringan kodhu bede saos otabe cabbhina ma` le tambe asirut ca`na. Rammi bi` ghuringan se dhaddhi ta`jil abhuka puasa. Salaen ruwa ghuringan biasana kiya ekalaban lauk ngakan. Ghuringan ben nase` malolo la nyaman.


Matras yoga ajiah secara matras se spesial e kaghebey ghebey nyegghe tanang ben sokoh lecen teppak eng praktek asana e yoga modern sebagai lateyan. Model se ghik bhuruh  pertama kali e kaghebey deri karpet rubber, se e pioneer aghi bik ghuruh yoga nyamanah Angela Farmer e taon 1982. Matras jiah e kocak sticky mat otabeh matras cekkak. Seghilok eng bektoh modern, yoga ghebey meditasi ben yoga hatha e praktekaghi neng tana langsung, kadheng bik sittong karpet deri kolek eng rusa otabeh macan. Matras modern coock ghebey bentuk se lebbi energik deri yoga. Matras riah e kaghebey deri plastik, rubber, ben kadheng material laen termasuk hessian ben cork, tapeh morop bik biaya, kenyamanan, ghuk tegghuk'en, ben berrek.


Mesin cuci jiah ngorangen kerosakan neng kelambhih. Pola hedeh mekker jhek akombe ngangghuy tanang bisa lebbi bherse deri neng daerah kain se kotor. Mon hedeh mekker ngelakonen ajiah tanpa resiko jiah sala sarah, polanah kuatteh tekanan teppak ngocek bisa ngerosak permukaannah kain. Lok cuma jiah kuku se kelebet lanjheng kiah bisa nyebbhit lapisen kain. Maka deri jiah lebbi bhagus mon hedeh apinda dek mesin cuci. Ngombe ngangghuy meisn cuci top loading proses ngeddhellah e lakonen secara vertikal tebhenah kelambhih bisa cederung gheggher ben lok saling pek nalpek. Mesin cuci bik tabung se e ghebey deri 100% stainless steel bik permukaan tabung se e rancang khusus sajen ngejamin kebherseyan sekaligus keawetannah serat kain.


Polanah jiah, pabennyak nyareh info soal jasa sewa mobil se tepercaya kualitas layanannah male lok kecewa, bisa ajiah mobil konvensional bik bahan bakar BBM otabeh kendaraan listrik. Bedeh bhagusseh kiah ghebey mentah referensi deri sahabat semmak otabeh anggota keluarga laen se toman ngangghuy jasa rental mobil. Maka dheddhih lebbi cerdas ben teliti teppakmele rental mobil, polanah bisa nyelametaghi hedeh deri hal hal lok bisa e terghe. Ghebey sittong riah saongghunah hedeh lok bhuto bhingong nyareh rental mobil se berkualitas ghebey entar dek kottah kottah rajeh tojjhunah wisata neng Indonesia. Percajehaghi dek Assa Rent sek andik layanan se le mareh teruji ben uni kendaraan se berkualitas.


Sapa se ta' enda' mon eberri' jhuko' ajam se ekowae pate otaba se ekennal Opor Ayam. Engko' Dhujan mon soro ngakan jhuko' ajam jiya. Kowana bada se kadhang peddhis rassana. Bada se enja'. Dhingla tellasan, kadhang tang emma' aghabay jiya. Apapole ajamma ngangghuy ajam kampong. Mon ta' tao se laola, kadhang ajam kampong reya mon ekekke' dhaghingnga ghali. Kor kolop pa abit mon terro armosa dhaghingnga. Cocok dhingla ekakan bi' katopa'. Settong tobung, mon kake ngakan teppa' ka se nyaman, pagghun terro namba'a pole. Polana ajam kowa pate areya, ta' matobuk dhingla ekakan. Pada bi' bakso. Engko' ta' senneng mon ngakan mie ghuring eberri' sawe. Rassana pae' ka eber. Apapole pas messen mie kowa arassa soto eberri' sawe. Pae' rassana. Rassa sawena kadhang arassa ka kowa. Poko' ta' nyaman.


Ta` pera` bela diri, Ka` berka` e bakto lagghu endi` manfaat se luar biasa kiya ghebey fisik ben pekkeranna abe`. Mun bisa ye marena abhajang sobbu langsung pemanasan pas ka` berka` ye 10 menit lah. Pemanasan ghellu ye, jhe` langsung berka`, ma` le ta` tabhelindhet, rogha, ben kram. Mun la kram, soalla begh abit beressa, apapole reng se omorra pendhe tua. Bhidhe ben nak kanak otabe remaja, tape ye pagghun kodhu pemansan ghellu. Urutanna ye dari bagiyan cetak, tangan, bhadhan ben soko se terakhir. Mare ruwa berka` lah 10 menit santai sampe` seggher ben apello sakone`. Marena berka` ye gerakan enteng enga` pemanasa, molaena dari attas kiya. Cetak, tangan, bhadhan ben soko terakhir. Nyamanlah, abe` bisa seggher ben pekkeran lebbih tera` biasana.


Manabi sampeyan onenge lagi karawitan jareya engghi ka'dhinto sala settong musik tradisional lah dhari Jawa se e nyanyiaghin sareng settong ban pan saponapan penyanyi se e sebbhut sinden. Musik karawitan engghi ka'dhinto badha pan saponapan pangerengah, sala settongah Balungan, klenthem, gong, kenong, penabbuh, bisa drum sareng gitar otabah bass manabi musikkah jyah campur sarian. Manabi iringannah ka'dhinto lakar ngayon ayon ban iramannah paneka lakar ma bunga ka ateh. Napah pole e sarenge sareng sinden se suarannah semmoh berre'tor stabil, saenggha suarah musik tradisional neka saimbang jaruah. Musik tradisional karawitan paneka bisa e temmoen neng acara acara rajeh akadhi mantan tor acara budhaja laennah.


Katengatean dhalam ngalakone olahraga se ekstrem jareya engghi ka'dhinto latean ban patengateh. Melanah hal jareya se maghabay sampeyan kodhu onenge tips ban trik sopajha bisa aman ban selamet dhalam olahraga ka'dhinto. Kodhu bedeh pendampingah jughan banguruh se bisa ngalateh sampeyan sopajha bisa oneng ban bisa taoh carannah kadhinapah. mela dhari ka'dhinto sampeyan kodhu tengale pole sopajha sampeyan bisa lebbhi taoh pole tehnikkah ka' dhinto. Napah pole samangken kan bisa ajher malaloe internet ka'dhinto, ghi makeh nyamanan a latean neng internet namong sampeyan kodhu bisa nyareh informasi otaba referensi ban motivasi dhari somber laennah sopajha bisa bannyak pangataoan nah ban bisa e manfaat aghin neng lapangan.


Salad buah ariyah kakanan seggher ben sehat se ekaghebey dheri cem-macem buwe se ecampor moso yogurt, mayonese ben keju. Buwe se eanghuy biasanah buwe lokal engak melon, anggur, apel, pir ben samangkah. Cem-macemmah buwe riyah pas etok-kettok nik-kinik pas ecampor moso yogurt, mayones sampek ratah. Mon la ratah salad buwe pas e sabe' ning bedhe, tas-attasseh pas e taburin keju se la eparot. Mon la mareh pas bedhenah etotop pamasok ka kulkas. Salad buwe se cellep lebbi nyaman ekakanan nas panas areh. Rassanah se manis ben gurih sakunik etabhe cellep ghebey kakanan riyah benyak e kasennengih oreng. Salah buwe riyah biasanah ejhuwel ning cup kenik, ben e arghein 5 ebuh sampe 35 ebuh ghebey salah buah se neng behde rajeh.


Manabi entar ka Madhura ghi romannah ka'dhinto was loas tor taneannah lanjhang jughan lebar ban rajeh. Kabadha'an roma neng madhura ka' dhinto lakar madaddhi cere khas se bidha dhari laennah. Kaulah ghi, toman entar dha' romannah kancah kaula neka neng Bhangkalan tape aneka badha neng dhisannah jaruah ban romannah rajeh sarah. cek luassah pokok'eng romannah ka'dhinto. E sanggu romannah akadhi roma pangghung biasa ruah ternyata akatah istanah bik cek mewannah padahal penampilannah nekah a cakadhut ban lok akadhi reng soghi wkwkwk. E parenge enoman dhari jerruk perres ruah kalabhan rassannah neka jha' man toman ghi, nyaman sarah pokok'eng. oreng Madhure manabi ghaduwan roma lok acem macem ghi, salah kabennya'an okerannah romannah jyah.


Nak kanak setyah manabi bedeh se ghenteng bhein awat tuadhen mon teppak ajhelling bedeh oreng se amaen lomba volli neng roma neka. Lakar la nganjik sarah kabede'ennah ban man toman sekaleh cek ghelliyek eng ruah nengaleh reng binek se eka'dhimmah jareya lakaran lok bisa eparenge oneng. Bedeh sala settong pemaen volli tang tetangghe dhibi', ban pole lakar la ghenteng tor tengghi nak kanak eng. Kebettulen teppak jareah lakaran kulah se daddhi katoa panitiannah, ban lajuh dhari paneka san le lomba duh cek bennya'eng se dheteng ngoladhi keng ngabhes nak kanak neka se amaen volli patang wat tuadhen. Do addoh kanak, jhe' akadhi oreng se kegetellan rapah anabhi ghun tengghun.


Olle belandong derih talon e budinah roma. Senyaman engak-eng e kakebey belandong guleh mera. Rassanah nyaman gebeyah gempang. Settong, siap aghi belandong pas tuap sampe massak. Kedue, pemasok seperempat guleh mera, due sendok gule pote, buje didhi male seddeh, santen, deun panden, pas aing setenga liter. Massak kabhi bahan jiah sambih egeluy mareh santenah lok besah. Mun la massak, cara seketello pemasok belandong semareh e tuap jiah. Geluy kabbhi bahan jiah sampe sekeranah aing neng delem panci abek asat otabe kentel kuanah. Mun la massak pas pateen apoy-yah. Sabek belandong ke delem mangkok. Kakanan riah setel mun e kakebey ghuk-ghengghuk.


Gaya odhi'  e jheman modern satiyah, sakabbinah serbab praktis tamasok kakanan se serba instan. Hal riyah kadeddien polanah teknolo sajhen canggih. Contoh kakanan instan se e jhuel e restoran : burger, pizza, kentang ghuring, ajhem ghuring, ben en-laenah. Kakanan se e sebbhut ghi' bhuruh bennya' ngandung cem macemmah pengawet, nga' : penyedap rassah, panguat rassah (MSG), otabeh bahan pengawet laennah. Contonah pizza se ngandung lemak jenuh, sodium ben karbohidrat, se tenggih. Deri kandungan-kandungan se badha e delem kakanan se biasah e kakan jiyah, bit-abitten bhekal nyebeb aghi acem-macem panyaket e dhelem bedhen, nga': kanker sosoh, kanker usus, kanker serviks, ben penyaket se laen. Mangkanah deri satiyah koduh ngorangi kakanan jiyah ghebey kasehatnah bheden.


Lambe` pas SMP engko` norok ekskul bulu tangkis. Latianna pas lagghu are selsa mun ta` salah ben are minggu lagghu e ghedhung serbaguna. Engko` bi` nak kanak bannya` se norok. Sakolaanna engko` termasuk se nyombhang dhadhhi juara tingkat SMP neng kabupaten. Pas engko` gi` kelas settong engko` mare nengghu pertandingan Sudirman CUP e TV, pas teppa` Indonesia se dhaddhi juarana bakto ruwa, Taufik Hidayat se tunggal potra. Marena ruwa engko` mun esoro latian gheli pas ce` terrona dhaddhi pemain nasional se terkenal enga` Taufik. Engko` latian bhajhang pas akhirra dalem bakto 4 bulan engko` bisa e peleh dhaddhi delegasi eka kabupaten ben sokkor se raja pertama kali bisa negghu piala juara 3 tunggal potre sa kabupaten.


Mon kake terro andi'a usaha, kake bisa ajhuwal sate neng Sorbhaja. Jha' pandheng reng jhuwal sate reya ta' hasel. Reng jhuwal sate neng Sorbhaja, maske bannya' reng jhuwal keya, pagghun paju. Kake bisa mokka' neng man-dimman, neng salanjhangnga Kotta Sorbhaja. Bannya' oreng Madhura ajhuwal sate neng Sorbhaja se sateya la ghi-soghi. Ta' bannya' oreng se terro andi'a dhunnya bannya' areya ajhuwal sate. Bada keya ghun jhuwal nase'. Engko' perna mapak reng Madhura ajhuwal nase' neng Jakarta. Arghana ta' larang. Nase' tanengnganna bannya'. Cem-macem jhuko' kabbhi bada. Reng-oreng pada bannya' melle polana moda. Reng jhuwal nase' areya la ekennal bannya' oreng sampe' sateya. Kennenganna eseddhi'na Monas Jakarta. Nyaman mon ghun kake ka Jakarta pas terro melleya nase' se moda. Kake bisa dateng ka dissa.


Telset.id, Jakarta – sabannya' perusahaan se andi' paten IP Bridge, Orange, Siemens ban Xiaomi, ngumumaghi samarena aparkara se lanjhang lebat jhuwal melle lisensi paten inovatif. Dari mapadana transaksi lisensi paten inovatif reya, mabisa dhaddhi lisensi hak paten se efisien neng sakbbhinna teknologi dari sabannya' perusahaan ka Xiaomi. Novus IP, perusahaan andi'en Paul Lin se aropa mantan Kepala Strategi IP neng Xiaomi, anyaba' ban aropa fasilitator kesepakatan otaba mapadana ban abhanto Xiaomi ban pole se katello' merri' lisensi sukses anotop jhuwal melle lisensi ajiya bi' cara se sanget efisien. Parkarana darina berra' ghallu sampe' ta' ghellem mare. Jha' reng pada usaha hape ganteng ban tako' kala saeng neng tong settongnga ajiya. Dhaddhina maske parkara kene', kodhuna dhaddhi parkara raja keya monla sala settongnga ta' enda' kala.


Nyamana ghun mekker da'ramma'a terro bada'a kalakowan se cokop egharap dari roma. Bada lakar babateggha oreng se sengka alako ka lowar. Bada keya se ta' nyaman mon bada neng romana. Dhaddhi lakona ya kodhu kalowar. Nyare bharang se bisa ejhuwal ajiya biyasana aghentong ka orengnga dhibi'. Mon kerana bisa mekker lanjang, ya pagghun ngerte keya da'ramma carana se terro ta' rogiya ban olle ontong se cokop. Apa'a bhai seteya la ghampang pajuna. Entar ka bharang, jha' reng fotona mowa mlolo bai paju. Korla teppa' bhai sapa se melle. Bada bannya' jhaghung neng romana ya jhuwal jhaghung. Jha' epada'rama'a ya apa ca'enla jiya. Korla tao bhai da'ramma madhaddhi jhaghung dhaddhi kakanan se ngaselaghi bannya' pesse.


Bektoh sore cek salpaeng juk-tojuk e amper sambih nginum teh angak pas ghuk-ghengguk-eng krepek blandong. Jejenan riah e kekebey derih blandong se ekarak pes-tepes pas e guring. Rassanah se sedhe mededdhi aghi krepek blandong bisa e kakan adek benyak-eng. Tapeh e delem rassah se nyaman jhek sampek ros-terosan ngakan kodhu e betesin. Polanah neng lema beles (15) krepek blandong ajiah andik satos sebidhek (160) kalori se bisa meddhi lempo dek bedhen mun e kakan delem bektoh empa taon. Mun e ker-pekker sekalenah ngakan lok kerah cokop karo ngakan lema beles bighik. Mun lakaran dhujen ke blandong, anguk-an ngakan se e tuapa bhein polanah lebih sehat.


Zahra bede kalakoan ning Sorong, Papua. Zahra ben sakancaan, mangkat dheri bandara cengkareng langsung ka bandara domine eduard osok. Zahra ben sakancaan menempuh jhelen sekitar 5 jhen ning pesawat. Samarenah dhepak pas langsung ka hotel ben alakok kalakoan tello arean. Samarenah kalakoan mareh, Zahra ben sakancaan nyebrang ka raja ampat nompak kapal kinik. Nompak kapal kinik sekitar 2 jheman. Dhepak ning Raja Ampat, Zahra ben sakancaan pas langsung ka penginapan moso siap2 entarrah snorkling. Ning Raja Ampat, Zahra ben sakancaan entar ka Telaga Bintang, Raja Ampat. Mon terro afotoah Zahra ben sakancaan kodhuh oengghe ka puncak pulau alebedhin benyak tanggeh. Mon la dhepak paleng attas pas buruh bisah a jhelling pulau se a bentuk bintang. Oreng biasanah a foto ning puncak pulau se benyak betonah riyah.


Kaodi'an ben pasangan riya mun la alakone rumah tangga ye kodhu ngarte ka peranna bi' dhibi'. Pertama bini ruwa ye alayani lake. Ye ta' wajib nyare pesse, tenagana la angghuy e dalem bengko. Nyassa kalambhina keluarga, abhersean bengko, ben ngator apa bhai se bede e dalem bengko. Kaduwe' mun lake ye nyare pesse ben adidik oreng-oreng se bede e bengko, intina ye kepala keluarga. Katello' kabbhi se bede e dalem rumah tangga kodhu saling tao lake bi' bini. Jhe' tatotop, riya ma' nyaman ben tentrem rumah tanggana. Kaempa' ye mun bannya' tatanggha palebur ka tatangghana. Panengnga mun bede pa apa ye se tao kaade' tatanggha, benni sapa.


Indonesia neka soarghannah kenenngan se nguji adrenalin ban mentallah manossah. Hal jareya bisa e tengale dhari ka indahannah nuansa alammah molae dhari tase', udahara, ghunong ban laen epon. Pan saponapan nak kanak ngodeh neka senneng sareng kapernaan se badha neng alammah kita jareya, akadi aeng songay se dhalaman, ghuning se tengghi omba' se rajeh, kabbhi rassannah terro e coba'ah melanah paneka bisa nguji mental ban adrenalinnah nak kanak samangken. Pan saponapan kagiadhen olahraga se manorot kulah neka bahaya ban ekstrim sarah engghi ka'dhinto, nyellem, snorkling, manjhet otaba a dhake, terjun payung, panjhat tebbhing, sareng arum jerram. Sebab dhari pan saponapan jareya akibattah bisa ka sobhung omor.


Nah sampeyan cobak onenge bein, manabi lambe' neka oreng se entar ka mantan kodhu noles daftar hadir tak ngghi neng buku tamoy ruah ban badha bulpennah. Samangken, teknologi neka la serba canggih ban anyar. Sadhajana bisa noles daftar hadir lebhat neng barcode bein sa la ampon e seddhi aghin. Manabi sampeyan onenge barcode neka kan coma a bentuk sandi rahasia neka la ampon kasambhung sareng lin otaba tautan roah se ngara aghin ka settong list nyamannah sampeyan. barcode otaba link jareya biasannah e ghuna aghin ghabay bukunnah tamoy jaruah se lok lem ngantri ban lok lem noles tanag bein langsong ngangghuy barcode sekalean berri' review.


Lambe` reng tuana engko` gi` engko` kene` ajhualan e lorong dhaddhi kalakoan utamana. Ajhualan ghuringan dari tahu pettes, seci, tahu isi, ben dheng ghuring. Mun sateya ye rajhekkena dhaddhi Pegawai Negeri Sipil. Reng tuana engko` ca`na nyamanan alako dhaddhi dhaghang etambhang dhaddhi pegawai, panengnga olle na pesse lebbih bannya` reng adhagahang. Pera` pas tao 1998 kabbhi bisnis neng Indonesia bi` kabbhi naghara toron drastis, enga` pas kasussa COVID 19. Buh asli la ghulung teker tang reng tuana engko`. Kabbhi regghe ongghe, termasuk ghuringan. Ajhual ghuringan biasana pera` Rp 200,00 dhaddhi Rp 1.000,00. Coba` bayangaghi, sapa se melleya kiya. Ye tade`.


Engko' senneng bila ngedingaghi M. Quraish Shihab dhingla acrama. Maske tamaso' keyae se bannya' eyonjhang neng tipi, M. Quraish Shihab andi' elmo bannya'. Otamana elmo hadis. Elmo se ekaandi' ajiya eghuna'aghi ka na' potona. Oreng lakar bhidha se dimma se ghu-ongghu ngarte ka aghama ban oreng se dhu'-leddhu' mon acaca aghama. Settong duwa' bi' Gusdur. M. Quraish Shihab areya orengnga tennang ngadhebbhi odi'. Ibadana jha' tanya'aghi mon oreng kanta arowa. Tebbel imanna bisa masalamet ghu'-agghu' neng akheraddha. Orengnga sabbhar. Mon acaca alos ban macellebbhan ka ate. Pa-apa eghattong kabbhi ka Pengeran. Pangarep pa-apa'a bhai pagghun jawabanna bada neng tanang Pengeran.


Mun e dalem islam bede dhabuhna Kanjeng Nabi se ngoca` mun 9 dari 10 kalakoan ruwa rajhekkena dari adhaghang. Coba`, panengnga ye ruwa, jelas oreng bannya` se parlo angghuy kabhutoanna bhan arena. Ajhualan riya nyaman, ye kabbhi kalakoan paste bede resikona. Nyaman ta` nyaman ye elakoni. Ta` usah tako` rogi, oreng kadhang gi` mekker, engko` ta` endi` modal, mun tekkor beremma ye. Kabbhi lalakon ruwa kodhu eniataghi ibadah ma` le odi`na ben hartana bherkah. Ta` usah tako` rogi, mun la oreng jhujhur paste mujhur. Saingan jhet bannya`. Alako edimma bhai paste bede oreng se senneng ben ta` senneng. Biasana ye bannya` se senneng tambhang ta` sennengnga. Jhe` kabaterra.


carannah ngebey liburan se nyennengaghin ban ghaduwan kessan engghi KA' dhinto. Se pertama, Sareh partner liburan otaba kaloar bhareng sareng sapaah Bein se nyaman ban asyik salanjangah jhalan. Se kaduwa' speyan kodhu oneng arah ban tojjhuannah entar dha' ka' dhimmah manabi preien. Entah neka dha' alam otaba sakedar ngenep neng hotel otaba Villa. Se katello' sediaagjin modal se ghabay alenjelennah ka'dhinto, sebab sampeyan bhakal a temmoh kennengan se badha tor ghaduwan pan apan baik neka le olle otaba kakanan ghabay manabi lapar. Se terakhir,  Bueng sadhajannah masalah se dhari roma otaba se badha neng pekkeran. Mekker hal se positif selama ajelen ka'dhinto ban tor jha' kalep ghabay memori sareng a foto otaba ngavideo sateyap kennengan otaba momen.


Manabi kulah ghi olahraga neka ternyata bannyak macemmah. Ghi bedeh se ghabay kardio bik se benne otaba non kardio jareya. Melannah dhari paneka kabadha'annah reya se maghabay pan saponapan macemmah jareya daddhi sala settong alternatif sopajha kit abisa a pede se sae ban masehat ka badhan. Melanah dhari paneka kita kodhu rajhin tor bhejeng sopajha gahduwan badhan se sae ban sehat. Mela dhari ka'dhinto kita neka kodhu onenge apah se e ka parlo badhan neka. Apah kodhu ma obbher lemmak neng dhalam badhan napah kodhu bedhennah lemmak tor otot ? Aneka kodhu sampeyan onenge sopajha olahraga neka teppat ka badhannah sampeyan ban lok dhen bedehen manabi a pede,


Jogja ajiah sala sittong kottah neng Indonesia se andik bennyak sarah keindahan se bisa e nikmatin bik para wisatawan. Selaen jiah Jogja kiah andik bennyak sarah kennengan wisata se menarik ben bisa e nikmatin bik sapah behin. Dheddhih kottah se terkenal bik kebudayaannah se kentel, Jogja nyempen bennyak sarah kennengan wisata se menarik ghebey wisatawan. Sala sittongah Candi Borobudur se termasuk sala sittong candi paleng rajeh sedhunnyah. Candi riah nyempen bennyak sarah sejarah ben budaya se bisa e nikmatin bik para wisatawan. Selaen jiah Jogja kiah andik bennyak sarah kennengan wisata laen akadik Taman Pintar, Taman Sari, Kraton Jogja, ben ghik bennyak pole.


Dhaddhi reng ghir sereng bannya' kalakowan se engko' lakone, se bisa masenneng ka engko'. Kadhang bhan ghu-lagghu, sabellun amandi ban mangkadha ka sakola'an, engko' entar ka tase'. Entar ka tase' dalem kabada'an abangkang polana bakto jiya ghi' kene' ban ta' tao todus jha' engko' andi' pala'. Engko' entar ka tase' ghabay acebbhung. Engko' senneng dhing mandi tase' sambi alangngoy. Kadhang engko' acebbhung rowa sampe' bagha. Sampe' tang mowa dhaddhi bhiru. Mangkana mon acebbhung malolo koca'en bhakal celleng kole'en. Engko' pagghun ta' mamarkara polana kole'en engko' bhakal celleng. Engko' bakto jiya ghun bisa neng-senneng ngalakone apa se engko' terro. Ta' mokpak sapa se aghighira mon senga' jiya.